
ACTA 

ACTA PII PP. X 


MOTU PROPRIO 


QUO QUAEDAM STATUUNTUR LEGES AD MODERNISMI 
PERICULUM PROPULSANDUM. 


Sacrorum antistitum neminem latere arbitramur, vafer- 
rimum hominum genus, modernistas, persona quam induerant 
illis detracta per encyclicas Litteras Pascendi dominici gre- 
gis *, consilia pacis in Ecclesia turbandae non abiecisse. Haud 
enim intermiserunt novos aucupari et in clandestinum foedus 
ascire socios, cum iisque in christianae reipublicae venas opi- 
nionum suarum virus inserere, editis libris commentariisque 
suppresso aut mentito scriptorum nomine. Haec audaciae ma- 
turitas, per quam tantus Nobis inustus est dolor, si perlectis 
iterum memoratis Litteris Nostris, consideretur attentius, facile 
apparebit, eius moris homines haud alios esse quam quos ibi 
descripsimus, adversarios eo magis timendos, quo propiores; 
ministerio suo abutentes ut venenatam hamis escam imponant 
ad intercipiendos incautos, doctrinae speciem circumferentes, 
in qua error'um omnium summa continetur. 

Hac lue diffluente per agri Domini partem, unde laetiores 
essent exspectandi fructus, quum omnium Antistitum est in 

catholicae fidei defensione laborare, summaque diligentia ca- 
vere, ne integritas divini depositi quidquam detrimenti capiat, 
tum ad Nos maxime pertinet Christi Servatoris imperata fa- 
cere, qui Petro, cuius principatum, licet indigni, obtinemus, 
dixit: Confirma fratres tuos. Hac nempe de causa, hoc est, ut 
in praesenti dimicatione subeunda confirmentur bonorum ani- 
mi, opportunum duximus memorati Nostri documenti senten- 
tias et praescripta referre hisce verbis expressa: 


« Vos oramus et obsecramus, ne in re tam gravi vigilan- 
« tiam, diligentiam, fortitudinem vestram desiderari vel mini- 
«mum patiamini. Quod vero a vobis petimus et expectamus, 
« idipsum et petimus aeque et expectamus a ceteris animarum 
« pastoribus, ab educatoribus et magistris sacrae iuventutis, 
« imprimis autem a summis religiosarum familiarum magistris. 

« I. Ad studia quod attinet, volumus probeque manda- 
«mus ut philosophia scholastica studiorum sacrorum funda- 
«mentum ponatur. — Utique, si quid a doctoribus scholasti- 
«cis vel nimia subtilitate quaesitum, vel parum considerute 
« traditum; si quid cum exploratis posterioris aevi doctrinis 
‘minus cohaerens, vel denique quoquo modo non probabile; 
‘id nullo pacto in animo est aetati nostrae ad imitandum pro- 
« pont *- Quod rei caput est, philosophiam scholasticam quum 
« sequendam praescribimus, eam praecipue intelligimus quae a 
« sancto Thoma Aquinate est tradita: de qua quidquid a De- 
« cessore Nostro sancitum est, id omne vigere volumus, et qua 
« sit opus instauramus et confirmamus, stricteque ab universis 


- 


« servari iubemus. Episcoporum erit, sicubi in Seminariis ne- 
« glecta haec fuerint, ea ut in posterum custodiantur urgere 
« atque exigere. Eadem religiosorum Ordinum moderatoribus 
« praecipimus. Magistros autem monemus ut rite hoc teneant, 
« Aquinatem vel parum deserere, praesertim in re metaphysica, 

«non sine magno detrimento esse. Parvus error in principio, 
« sic verbis ipsius Aquinatis licet uti, est magnus in fine * 

« Hoc ita posito philosophiae fundamento, theologicum 
« aedificium extruatur diligentissime. — Theologiae studium, 
« Venerabiles Fratres, quanta potestis ope provehite, ut clerici 
« @ seminariis egredientes praeclara illius existimatione magno- 
« que amore imbuantur, illudque semper pro deliciis habeant. 
« Nam in magna et multiplici disciplinarum copia quae menti 
« veritatis cupidae obiicitur, neminem latet sacram Theologiam 
« ita principem sibi locum vindicare, ut vetus sapientum effa- 
«tum sit, ceteris scientiis et artibus officitum incumbere, ut ei 
« inserviant ac velut ancillarum more famulentur *. — Addi- 
« mus heic, eos etiam Nobis laude dignos videri, qui, incolumi 
« reverentia erga Traditionem et Patres et ecclesiasticum magi- 
« sterium, sapienti iudicio catholicisque usi normis (quod non 
«aeque omnibus accidit) theologiam positivam, mutuato ab 
« historia lumine, collustrare studeant. Maior profecto quam an- 
« tehac positivae theologiae ratio est habenda: id tamen sic fiat, 
« ut nihil scholastica detrimenti capiat, iique reprehendantur ut- 
« pote qui modernistarum rem gerunt, quicumque positivam sic 
« extollunt ut scholasticam theologiam despicere videantur. 

« De profanis vero disciplinis satis sit revocare quae De- 
« cessor Noster sapientissime dixit: In rerum etiam naturalium 
« consideratione strenue adlaboretis: quo in genere nostrorum 
« temporum ingeniose inventa et uturter ausa, sicut iure admi- 
« rantur aequales, sic posteri perpetua commendatione et laude 
« celebrabunt *. Id tamen nullo sacrorum studiorum damno; 
« quod idem Decessor Noster gravissimis hisce verbis monuit : 
« Quorum causam errorum, si quis diligentius investigaverit, in 
« €0 potissimum sitam esse intelliget, quod nostris hisce tem po- 
« ribus, quanto rerum naturalium studia vehementius fervent, 

« tanto magis severiores altioresque disciplinae defloruerint: 
« quaedam enim fere in oblivione hominum conticescunt; quae- 
«dam remisse leviterque tractantur, et quod indignius est, 
« splendore pristinae dignitatis deleto, pravitate sententiarum 
« et immanibus opinionum portentis inficiuntur ‘. Ad hance igitur 
«legem naturalium disciplinarum studia in sacris seminariis 
« temperari volumus. 


« II. His omnibus praeceptionibus tum Nostris tum Deces- 
« soris Nostri oculos adiici oportet, quum de Seminariorum vel 
« Universitatum catholicarum moderatoribus et magistris eli- 
« gendis agendum erit. Quicumque modo quopiam modernismo 
« imbuti fuerint, ii, nullo habito rei cuiusvis respectu, tum a re- 
« gundi tum a docendi munere arceantur; eo si iam funguntur, 
« removeantur: item qui modernismo clam aperteve favent, aut 
« modernistas laudando eorumque culpam excusando, aut Scho- 
«lasticam et Patres et Magisterium ecclesiasticum carpendo, 
« aut ecclesiasticae potestati, in quocumque ea demum sit, obe- 
« dientiam detrectando: item qui in historica re, vel archeolo- 
« gica, vel biblica nova student: item qui sacras negligunt di- 
« sciplinas, aut profanas anteponere videntur- — Hoc in nego- 
« tio, Venerabiles Fratres, praesertim in magistrorum delectu, 
« hnimia nunquam erit animadversio et constantia; ad doctorum 
«enim exemplum plerumque componuntur discipuli. Quare, 
« Officii conscientia freti, prudenter hac in re et fortiter agitote. 

« Pari vigilantia et severitate ii sunt cognoscendi ac deli- 
« gendi, qui sacris initiari postulent. Procul, procul esto a sacro 
« ordine novitatum amor: superbos et contumaces animos odit 
« Deus! — Theologiae laurea nullus in posterum donetur, qui 
« Statum curriculum in scholastica philosophia antea non ela- 
« boraverit. Quod si donetur, inaniter donatus esto. — Quae de 
« celebrandis Universitatibus Sacrum Consilium Episcoporum 
« et Religiosorum negotiis praepositum clericis Italiae tum sae- 

«cularibus tum regularibus praecepit anno mpcccxcvI; ea ad 
« nationes omnes posthac pertinere decernimus. — Clerici et 
« sacerdotes qui catholicae cuipiam Universitati vel Instituto 
‘item catholico nomen dederint, disciplinas, de quibus magi- 
« steria in his fuerint, in civili Universitate ne ediscant. Sicubi 
«id permissum, in posterum ut ne fiat edicimus. — Episcopi, 
« qui huiusmodi Universitatibus vel Institutis moderandis prae- 
« sunt, curent diligentissime ut quae hactenus imperavimus, 
«ea constanter serventur. 


« III. Episcoporum pariter officium est modernistarum 
« scripta quaeve modernismum olent provehuntque, si in lucem 
« edita, ne legantur cavere; si nondum edita, ne edantur prohi- 
« bere. — Item libri omnes, ephemerides, commentaria quaevis 
« huius generis neve adolescentibus in seminariis neve audito- 
« ribus in Universitatibus permittantur: non enim minus haec 
« nocitura, quam quae contra mores conscripta; immo etiam 
« Magis, quod christianae vitae initia vitiant. — Nec secus iudi- 
«candum est de quorumdam catholicorum scriptionibus, ho- 
«minum ceteroqui non malae mentis, sed qui theologicae disci- 
« plinae expertes ac recentiori philosophia imbuti, hanc cum 
« fide componere nituntur et ad fidei, ut inquiunt, utilitates 
« transferre. Hae, quia nullo metu versantur ob auctorum no- 
«men bonamque existimationem, plus periculi afferunt ut sen- 
« sim ad modernismum quis vergat. 

« Generatim vero, Venerabiles Fratres, ut in re tam gravi 
« praecipiamus, quicumque in vestra uniuscuiusque dioecesi 
« prostant libri ad legendum perniciosi, ii ut exulent fortiter 
« contendite, solemni etiam interdictione usi. Etsi enim Aposto-: 
« lica Sedes ad huiusmodi scripta e medio tollenda omnem ope- 
«ram impendat; adeo tamen iam numero crevere, ut vix no- 
« tandis omnibus pares sint vires. Ex quo fit, ut serior quando- 
« que paretur medicina, quum per longiores moras malum in- 
« valuit. Volumus igitur ut sacrorum Antistites, omni metu 

‘abiecto, prudentia carnis deposita, malorum clamoribus post- 
« habitis, suaviter quidem sed constanter suas quisque partes 
« suscipiant; memores quae Leo XIII in Constitutione aposto- 
« lica Officiorum ac munerum ‘ praescribebat: Ordinarii, etiam 
« tamquam Delegati Sedis Apostolicae, libros aliaque scripta 
« noxia in sua dioecesi edita vel diffusa proscribere et e manibus 
« fidelium auferre studeant. lus quidem his verbis tribuitur sed 
«etiam officium mandatur. Nec quispiam hoc munus officii im- 
« plevisse autumet, si unum alterumve librum ad Nos detulerit, 
«dum alii bene multi dividi passim ac pervulgari sinuntur. — 
« Nihil autem vos teneat, Venerabiles Fratres, quod forte libri 
« alicuius auctor ea sit alibi facultate donatus, quam vulgo 
« Imprimatur appellant: tum quia simulata esse possit, tum 
« quia vel negligentius data vel benignitate nimia nimiave fi- 
« ducia de auctore concepta, quod forte postremum in Religio- 
« sorum ordinibus aliquando evenit. Accedit quod, sicut non 
«idem omnibus convenit cibus, ita libri qui altero in loco sint 
«innocentes, nocentes in altero ob rerum complexus esse 
« queunt. Si igitur Episcopus, audita prudentum sententia, ho- 
«rum etiam librorum aliquem in sua dioecesi notandum cen- 
« suerit, potestatem ultro facimus immo et officium mandamus. 
« Res utique decenter fiat, prohibitionem, si sufficiat, ad clerum 
«unum coércendo; integro tamen bibliopolarum catholicorum 
« Officio libros ab Episcopo notatos minime venales habendi. — 
« Et quoniam de his sermo incidit, vigilent Episcopi ne, lucri 
« cupiditate, malam librarii mercentur mercem: certe in ali- 
« quorum indicibus modernistarum libri abunde nec parva cum 
« laude proponuntur. Hos, si obedientiam detrectent, Episcopi, 
« monitione praemissa, bibliopolarum catholicorum titulo pri- 
«vare ne dubitent; item potioreque iure si episcopales audiant: 


«qui vero pontificio titulo ornantur, eos ad Sedem Apostolicam 
« deferant. — Universis demum in memoriam revocamus, quae 
‘memorata apostolica Constitutio Officiorwim habet, articulo 

« Xxvi: Omnes, qui facultatem apostolicam consecuti sunt le 
« gendi et retinendi libros prohibitos, nequeunt ideo legere et 
« retinere libros quoslibet aut ephemerides ab Ordinariis loco- 
«rum proscriptas, nisi eis in apostolico indulto expressa facta 
« fuerit potestas legendi ac retinendi libros a quibuscumque 


« damnatos. 


« IV. Nec tamen pravorum librorum satis est lectionem im- 
« pedire ac venditionem; editionem etiam prohiberi oportet. Ideo 
« edendi facultatem Episcopi severitate summa impertiant. — 
« Quoniam vero magno numero ea sunt ex Constitutione Offi- 
« ciorum, quae Ordinarii permissionem ut edantur postulent, 
« nec ipse per se Episcopus praecognoscere universa potest; in 
« quibusdam dioecesibus ad cognitionem faciendam censores ex 
« Officio sufficienti numero destinantur. Huiusmodi censorum in- 
« stitutum laudamus quam maxime: illudque ut ad omnes dioe- 
« ceses propagetur non hortamur modo sed omnino praescribi- 
« mus. In universis igitur curiis episcopalibus censores ex officio 
« adsint, qui edenda cognoscant: hi autem e gemino clero eligan- 
« tur, aetate, eruditione, prudentia commendati, quique in do- 
« ctrinis probandis improbandisque medio tutoque itinere eant. 
« Ad illos scriptorum cognitio deferatur, quae ex articulis xLI 
«et xLII memoratae Constitutionis praevio subsunt examini. 
« Censor sententiam scripto dabit. Ea si faverit, Episcopus po- 
« testatem edendi faciet per verbum Imprimatur, cui tamen 
« proponetur formula Nihil obstat, adscripto censoris nomine. 
« — In Curia romana, non secus ac in ceteris omnibus, censores 
« ex Officio instituantur. Eos, audito prius Cardinali in Urbe Pon- 
« tificis Vicario, tum vero annuente ac probante ipso Pontifice 
« Maximo, Magister sacri Palatii apostolici designabit. Huius 
« erit ad scripta singula cognoscenda censorem destinare. Editio- 
« nis facultas ab eodem Magistro dabitur necnon a Cardinali Vi- 
«cario Pontificis vel Antistite eius vices gerente, praemissa, 
« prout supra diximus, approbationis formula adiectoque no- 

« mine censoris. — Extraordinariis tantum in adiunctis ac per 
« quam raro, prudenti Episcopi arbitrio, censoris mentio inter- 
« mitti poterit. — Auctoribus censoris nomen patebit nunquam, 
«antequam hic faventem sententiam ediderit; ne quid mole- 
« stiae censori exhibeatur vel dum scripta cognoscit, vel si editio- 
«nem non probarit. — Censores e religiosorum familiis nun- 
«quam eligantur, nisi prius moderatoris provinciae secreto 
« sententia audiatur: is autem de eligendi moribus, scientia et 
« doctrinae integritate pro officii conscientia testabitur. — Reli- 
« giosorum moderatores de gravissimo officio monemus num- 
« quam sinendi aliquid a suis subditis typis edi, nisi prius ipso- 
« rum et Ordinarii facultas intercesserit. — Postremum edicimus 
« et declaramus, censoris titulum, quo quis ornatur, nihil valere 
« prorsus nec unquam posse afferri ad privatas eiusdem opinio- 
« nes firmandas. 

« His universe dictis, nominatim servari diligentius praeci- 
« pimus, quae articulo xt Constitutionis Officiorum in haec 
« verba edicuntur: Viri e clero saeculari prohibentur quominus, 
« absque praevia Ordinariorum venia, diaria vel folia periodica 
« moderanda suscipiant. Qua si qui venia perniciose utantur, 
« ed, moniti primum, priventur. — Ad sacerdotes quod attinet, 
« qui correspondentium vel collaboratorum nomine vulgo ve- 
« niunt, quoniam frequentius evenit eos in ephemeridibus vel 
« commentariis scripta edere modernismi labe infecta; videant 
« Episcopi ne quid hi, contra quam siverint, moliantur, datam- 
« que potestatem, si oportet retractent. Idipsum ut religiosorum 
« moderatores praestent gravissime admonemus: qui si negli- 
« gentius agant, Ordinarii auctoritate Pontificis Maximi provi- 
« deant. — Ephemerides et commentaria, quae a catholicis scri- 
« buntur, quoad fieri possit, censorem designatum habeant. 
« Huius officium erit folia singula vel libellos, postquam sint 
« edita, integre attenteque perlegere: si quid dictum periculose 
« fuerit, id in sequenti folio vel libello corrigendum iniungat. 
« Eadem porro Episcopis facultas esto, etsi censor forte faverit. 

« V. Congressus publicosque coetus iam supra memoravi- 
« mus, utpote in quibus suas modernistae opiniones tueri palam 
« ac propagare student. — Sacerdotum conventus Episcopi in 
« posterum haberi ne siverint, nisi rarissime. Quod si siverint, 
«ea tantum lege sinent, ut nulla fiat rerum tractatio quae ad 
« Episcopos Sedemve Apostolicam pertinent; ut nihil proponatur 
« vel postuletur, quod sacrae potestatis occupationem inferat: 
« ut quidquid modernismum sapit quidquid presbyterianismum 
« vel laicismum, de eo penitus sermo conticescat. — Coetibus 
« elusmodi, quos singulatim, scripto, aptaque tempestate per- 
« mitti oportet, nullus ex alia dioecesi sacerdos intersit, nisi lit- 
« teris sui Episcopi commendatus. — Omnibus autem sacerdo- 
« tibus animo ne excidant, quae Leo XIII gravissime commen. 
« davit: Sancta sit apud sacerdotes Antistitum suorum auctori- 
« tas: pro certo habeant sacerdotale munus nisi sub magisterio 
« Episcoporum exerceatur, neque sanctum, nec satis utile, neque 
« honestum futurum ’. 

« VI. Sed enim, Venerabiles Fratres, quid iuverit iussa a 
« Nobis praeceptionesque dari, si non haec rite constanterque 
« serventur? Id ut feliciter pro votis cedat, visum est ad univer- 
« sas dioeceses proferre, quod Umbrorum Episcopi ’, ante annos 
« plures, pro suis prudentissime decreverunt. 4d errores, sic illi, 
«iam diffusos expellendos atque ad impediendum quominus ul- 
« terius divulgentur, aut adhuc extent impietatis magistri per 
« quos perniciosi perpetuentur effectus, qui ex illa divulgatione 
‘manarunt; sacer Conventus, sancti Caroli Borromaei vestigiis 


« inhaerens, institui in unaquaque dioecesi decernit probatorum 
cutriusque cleri consilium, cuius sit pervigilare an et quibus ar- 
« tibus novi errores serpant aut disseminentur atque Episcopum 


~ 


« de hisce docere, ut collatis consiliis remedia capiat, quibus id 
« mali ipso suo initio extingui possit, ne ad animarum perni- 

« ciem magis magisque diffundatur, vel quod peius est in dies 
« confirmetur et crescat. — Tale igitur consilium, quod @ vigi- 
« lantia dici placet, in singulis dioecesibus institui quamprimum 
« decernimus. Viri, qui in illud adsciscantur, eo fere modo coo- 
« ptabuntur, quo supra de censoribus statuimus. Altero quoque 
« mense statoque die cum Episcopo convenient: quae tractarint 
« decreverint, ea arcani lege custodiunto. Officii munere haec sibi 
« demandata habeant. Modernismi indicia ac vestigia tam in 
« libris quam in magisteriis pervestigent vigilanter; pro cleri iu- 
« ventaeque incolumitate, prudenter sed prompte et efficaciter 
« praescribant. — Vocum novitatem caveant, meminerintque 
« Leonis XIII monita: Probari non posse in catholicorum scri- 
« ptis eam dicendi rationem quae, pravae novitati studens, pie- 
« tatem fidelium ridere videatur, loquaturque novum christia- 
« nae vitae ordinem, novas Ecclesiae praeceptiones, nova mo- 
« derni animi desideria, novam socialem cleri vocationem, no- 
« vam christianam humanitatem, aliaque id genus multa *. Haec 
«in libris praelectionibusque ne patiantur. — Libros ne negli- 
« gant, in quibus piae cuiusque loci traditiones aut sacrae Reli- 
« quiae tractantur. Neu sinant eiusmodi quaestiones agitari in 
« ephemeridibus vel in commentariis fovendae pietati destinatis, 
« nec verbis ludibrium aut despectum sapientibus, nec stabili- 
« bus sententiis, praesertim, ut fere accidit, si quae affirmantur 
« probabilitatis fines non excedunt vel praeiudicatis nituntur 
« opinionibus. — De sacris Reliquiis haec teneantur. Si Epi- 
« scopi, qui uni in hac re possunt, certo norint Reliquiam esse 
« Subditiciam, fidelium cultu removeant. Si Reliquiae cuius- 
« piam auctoritates, ob civiles forte perturbationes vel alio quo- 
« vis casu, interierint; ne publice ea proponatur nisi rite ab Epi- 
“ scopo recognita. Praescriptionis argumentum vel fundatae 
« praesumptionis tunc tantum valebit, si cultus antiquitate 
« commendetur; nimirum pro decreto, anno mMpcccxcvi a sacro 

« Consilio indulgentiis sacrisque Reliquiis cognoscendis editwu, 
« quo edicitur: Reliquias antiquas conservandas esse in €a ve- 
« neratione in qua hactenus fuerunt, nisi in casu particulari 
« certa adsint arquinenta eas falsas vel supposititias esse. -— 
« Quum autem de piis traditionibus iudicium fuerit, illud memi- 
« nisse oportet: Ecclesiam tanta in hac re uti prudentia, ut 
« traditiones eiusmodi ne scripto narrari permittat nisi cautione 
« multa adhibita praemissaque declaratione ab Urbano VIII 
« sancita; quod etsi rite fiat, non tamen facti veritatem adserit, 
« sed, nisi humana ad credendum argumenta desint, credi modo 
«non prohibet. Sic plane sacrum Consilium legitimis ritibus 
« tuendis, abhinc annis triginta, edicebat: Fiusmodi apparitiones 
« seu revelationes neque approbatas neque damnatas ab Apo- 
« stolica Sede fuisse, sed tantum permissas tamquam pie cre- 
« dendas fide solum humana, iuxta traditionem quam ferunt, 
«idoneis etiam testimoniis ac monumentis confirmatam *. Hoc 
« qui teneat, metu omni vacabit. Nam Apparitionis cuiusvis re- 
« ligio, prout factum ipsum spectat et relativa dicitur, condi- 
« tionem semper hahet implicitam de veritate facti: prout vero 
« absoluta est, semper in veritate nititur, fertur enim in perso- 
«nas ipsas Sanctorum qui honorantur. Similiter de Reliquiis 
« affirmandum. — Illud demum Consilio vigilantiae demanda- 
«mus, ut ad socialia instituta itemque ad scripta quaevis de 
‘re sociali assidue ac diligenter adiiciant oculos, ne quid in 
‘illis modernismi lateat, sed Romanorum Pontificum praece- 
‘ptionibus respondeant. 


~ 


~ 


« VII. Haec quae praecepimus ne forte oblivioni dentur, 
« volumus et mandamus ut singularum dioecesum Episcopi, 
« anno exacto ab editione praesentium litterarum, postea vero 
« tertio quoque anno, diligenti ac iurata enarratione referant 
« ad Sedem Apostolicam de his quae hac Nostra Epistola decer- 

« nuntur, itemque de doctrinis quae in clero vigent, praesertim 
« autem in Seminariis ceterisque catholicis Institutis, iis non 
« exceptis quae Ordinarii auctoritati non subsunt. Idipsum Mo- 
« deratoribus generalibus ordinum religiosorum pro suis alu- 
«Mmnis iniungimus »- 


His, quae plane confirmamus omnia sub poena temeratae 
conscientiae adversus eos, qui dicto audientes esse renuerint, 
peculiaria quaedam adiicimus, quae ad sacrorum alumnos in 
Seminariis degentes et ad instituti religiosi tirones referuntur. 
— In Seminariis quidem oportet partes omnes institutionis eo 
tandem aliquando conspirent ut dignus tali nomine formetur 
sacerdos. Nec enim existimare licet, eiusmodi contubernia stu- 
diis dumtaxat aut pietati patere. Utraque re institutio tota coa- 
lescit, suntque ipsa tamquam palaestrae ad sacram Christi mili- 
tiam diuturna praeparatione fingendam. Ex iis igitur ut acies| 
optime instructa prodeat, omnino sunt duae res necessariae, 
doctrina ad cultum mentis, virtus ad perfectionem animi. Al- 
tera postulat ut alumna sacrorum iuventus iis artibus apprime 
erudiatur quae cum studiis rerum divinarum arctiorem habent 
cognationem; altera singularem exigit virtutis constantiaeque 
praestantiam. Videant ergo moderatores disciplinae ac pietatis, 
quam de se quisque spem iniiciant alumni, introspiciantque 
singulorum quae sit indoles; utrum suo ingenio plus aequo in- 
dulgeant, aut spiritus profanos videantur sumere; sintne ad pa- 
rendum dociles, in pietatem proni, de se non alte sentientes, 
disciplinae retinentes; rectone sibi fine proposito, an humanis 
ducti rationibus ad sacerdotii dignitatem contendant; utrum 
denique convenienti vitae sanctimonia doctrinaque polleant; 
aut certe, si quid horum desit, sincero promptoque animo conen- 
tur acquirere. Nec nimium difficultatis habet investigatio; si- 
quidem virtutum, quas diximus, defectum cito produnt et reli- 
gionis officia ficto animo persoluta, et servata metus causé, non 
conscientiae voce, disciplina. Quam qui servili timore retineat, 

aut animi levitate contemptuve frangat, is a spe sacerdotii san- 
cte fungendi abest quam longissime. Haud enim facile credi- 
tur, domesticae disciplinae contemptorem a publicis Ecclesiae 
legibus minime discessurum. Hoc animo comparatum si quem 
deprehenderit sacri ephebei moderator, et si semel iterumque 
praemonitum, experimento facto per annum, intellexerit a con- 
suetudine sua non recedere, eum sic expellat, ut neque a se 
neque ab ullo episcopo sit in posterum recipiendus. 

Duo igitur haec ad promovendos clericos omnino requiran- 
tur; innocentia vitae cum doctrinae sanitate coniuncta: Neve 
illud praetereat, praecepta ac monita, quibus episcopi sacris or- 
dinibus initiandos compellant, non minus ad hos quam ad can- 
didatos esse conversa, prout ubi dicitur: « Providendum, ut 
« caelestis sapientia, probi mores et diuturna iustitiae observatio 
«ad id electos commendet.... Sint probi et maturi in scientia 
« simul et opere... eluceat in eis totius forma iustitiae ». 

Ac de vitae quidem probitate satis dictum esset, si haec a 
doctrina et opinionibus, quas quisque sibi tuendas assumpserit, 
posset facili negotio seiungi. Sed, ut est in proverbiorum libro: 
Doctrina sua noscetur vir '; utque docet Apostolus: Qui... non 
permanet in doctrina Christi, Deum non habet *. Quantum ope- 
rae vero dandum sit addiscendis rebus multis equidem et variis, 
vel ipsa huius aetatis conditio docet, nihil gloriosius efferentis 
quam lucem progredientis humanitatis. Quotquot igitur sunt 
ex ordine cleri si convenienter temporibus velint in suis versari 
muneribus; si cum fructu exvhortari in doctrina sana, et eos, qui 
contradicunt, arguere *; si opes ingenii in Ecclesiae utilitatem 
transferre, oportet cognitionem rerum assequantur, eamque mi- 
nime vulgarem, et ad excellentiam doctrinae propius accedant. 
Luctandum est enim cum hostibus non imperitis, qui ad elegan- 
tiam studiorum scientiam saepe dolis consutam adiungunt, quo- 


t Prov. xu, 8. 


2 If Ioan. 9. 


3 Tit. 1, 9. 


t 
« 


668 Acta Apostolicae Sedis. - Commentarium Officiale. 


rum speciosae vibrantesque sententiae magno verborum cursu 
sonituque feruntur, ut in iis videatur quasi quid peregrinum 
instrepere. Quapropter expedienda mature sunt arma, hoc est, 
opima doctrinae seges comparanda omnibus, quicumque san- 
ctissimis perarduisque muneribus in umbratili vita se accin- 
gunt. 

Verum, quia vita hominis iis est circumscripta limitibus 
ut ex uberrimo cognoscendarum rerum fonte vix detur aliquid 
summis labiis attingere, discendi quoque temperandus est ar- 
dor et retinenda Pauli sententia: non plus sapere quam oportet 
sapere, sed sapere ad sobrietatem '. Quare, quum clericis multa 
iam satis eaque gravia sint imposita studia, sive quae pertinent 
ad sacras litteras, ad Fidei capita, ad mores, ad scientiam pie- 
tatis et officiorum, quam asceticam vocant, sive quae ad histo- 
riam Ecclesiae, ad ius canonicum, ad sacram eloquentiam re- 
feruntur; ne iuvenes aliis quaestionibus consectandis tempus 
terant et a studio praecipuo distrahantur, omnino vetamus dia- 
ria quaevis aut commentaria, quantumvis optima, ab iisdem 
legi, onerata moderatorum conscientia, qui ne id accidat reli- 
giose non caverint. 

Ut autem suspicio segregetur omnis clanculum se inferen- 
tis modernismi, non solum omnino servari volumus quae sub 
numero secundo superius praescripta sunt, sed praeterea praeci- 
pimus ut singuli doctores, ante auspicandas ineunte anno prae- 
lectiones, Antistiti suo textum exhibeant, quem sibi quisque in 
docendo proposuerit, vel tractandas quaestiones, sive theses; 
deinde ut per annum ipsum exploretur sua cuiusque magisterii 
ratio; quae si videatur a sana doctrina discedere, causa erit 
quamobrem doctor illico amoveatur. Denique, ut, praeter fidei 
professionem, iusiurandum det Antistiti suo, secundum adie- 
ctam infra formulam, et subscripto nomine. 

Iusiurandum hoc, praemissa Fidei professione per formu- 

lam a sa. me. Decessore Nostro Pio IV praescriptam, cum adie- 
ctis definitionibus Concilii Vaticani, suo antistiti item dabunt: 

I. Clerici maioribus ordinibus initiandi; quorum singulis 
antea tradatur exemplar tum professionis fidei, tum formulae 
edendi iurisiurandi ut eas accurate praenoscant, adiecta violati 
iurisiurandi, ut infra, sanctione. 

II. Sacerdotes confessionibus excipiendis destinati et sacri 
concionatores, antequam facultate donentur ea munia exercendi. 

III. Parochi, Canonici, Beneficiarii ante ineundam bene- 
ficii possessionem. 

IV. Officiales in curiis episcopalibus et ecclesiasticis tribu- 
nalibus, haud exceptis Vicario generali et iudicibus. 

V. Adlecti concionibus habendis per quadragesimae tempus. 

VI. Officiales omnes in Romanis Congregationibus vel tri- 
bunalibus coram Cardinali Praefecto vel Secretario eiusdem 
sive Congregationis sive tribunalis. 

VII. Religiosarum familiarum Congregationumque Modera- 
tores et Doctores antequam ineant officium. 

Professionis fidei, quam diximus, editique iurisiurandi do- 
cumenta, peculiaribus in tabulis penes Curias episcopales ad- 
serventur, itemque penes Romanarum Congregationum sua 
quaeque Officia. Si quis autem, quod Deus avertat, iusiurandum 
violare ausus fuerit, ad Sancti Officii tribunal illico deferatur. 


IvVRISIVRANDI FORMVLA 


« Ego... firmiter amplector ac recipio omnia et singula, quae 
ab inerranti Ecclesiae magisterio definita, adserta ac declarata 
sunt, praesertim ea doctrinae capita, quae huius temporis erro- 
ribus directo adversantur. Ac primum quidem Deum, rerum 
omnium principium et finem, naturali rationis lumine per ea 
quae facta sunt, hoc est per visibilia creationis opera, tamquam 
causam per efiectus, certo cognosci, adeoque demonstrari etiam 
posse, profiteor. Secundo, externa revelationis argumenta, hoc 

est facta divina, in primisque miracula et prophetias admitto 
et agnosco tamquam signa certissima divinitus ortae christia- 
nae Religionis, eademque teneo aetatum omnium atque homi- 
num, etiam huius temporis, intelligentiae esse maxime accom- 
modata. Tertio: Firma pariter fide credo, Ecclesiam, verbi re- 
velati custodem et magistram, per ipsum verum atque histori- 
cum Christum, quum apud nos degeret, proxime ac directo in- 
stitutam, eandemque super Petrum, apostolicae hierarchiae 
principem eiusque in aevum successores aedificatam. Quarto: 
Fidei doctrinam ab Apostolis per orthodoxos Patres eodem sensu 
eademque semper sententia ad nos usque transmissam, sincere 
recipio; ideoque prorsus reiicio haereticum commentum evolu- 
tionis dogmatum, ab uno in alium sensum transeuntium, diver- 
sum ab eo, quem prius habuit Ecclesia; pariterque damno erro- 
rem omnem, quo, divino deposito, Christi Sponsae tradito ab 
Eaque fideliter custodiendo, sufficitur philosophicum inventum, 
vel creatio humanae conscientiae, hominum conatu sensim 
efformatae et in posterum indefinito progressu perficiendae. 
Quinto; certissime teneo ac sincere profiteor, Fidem non esse 
coecum sensum religionis e latebris swbconscientiae erumpen- 
tem, sub pressione cordis et inflexionis voluntatis moraliter in- 
formatae, sed verum assensum intellectus veritati extrinsecus 
acceptae ex auditu, quo nempe, quae a Deo personali, creatore 
ac domino nostro dicta, testata et revelata sunt, vera esse cre- 
dimus, propter Dei auctoritatem summe veracis. 

« Me etiam, qua par est, reverentia, subiicio totoque animo 
adhaereo damnationibus, declarationibus, praescriptis omnibus, 
quae in Encyclicis litteris « Pascendi » et in Decreto « Lamen- 
tabili » continentur, praesertim circa eam quam historiam do- 
gmatum vocant. — Idem reprobo errorem affirmantium, propo- 
sitam ab Ecclesia fidem posse historiae repugnare, et catholica 
dogmata, quo sensu nunc intelliguntur, cum verioribus christia- 
nae religionis originibus componi non posse. - Damno quoque ac 
reiicio eorum sententiam, qui dicunt, christianum hominem 


4 
( | 
| 
a 
4 


Acta Pii PP. X. 671 


eruditiorem induere personam duplicem, aliam credentis, aliam 
historici, quasi liceret historico ea retinere quae credentis fidei 
contradicant, aut praemissas adstruere, ex quibus consequatur 
dogmata esse aut falsa aut dubia, modo haec directo non dene- 
gentur. — Reprobo pariter eam Scripturae Sanctae diiudican- 
dae atque interpretandae rationem, quae, Ecclesiae traditione, 
analogia Fidei, et Apostolicae Sedis normis posthabitis, rationa- 
listarum commentis inhaeret, et criticen textus velut unicam 
supremamque regulam, haud minus licenter quam temere am- 
plectitur. — Sententiam praeterea illorum reiicio qui tenent, do- 
ctori disciplinae historicae theologicae tradendae, aut iis de re- 
bus scribenti seponendam prius esse opinionem ante conceptam 
sive de supernaturali origine catholicae traditionis, sive de pro- 
missa divinitus ope ad perennem conservationem uniuscuius- 
que revelati veri; deinde scripta Patrum singulorum interpre- 
tanda solis scientiae principiis, sacra qualibet auctoritate se- 
clusa, eAque iudicii libertate, qua profana quaevis monumenta 
solent investigari. — In universum denique me alienissimum 
ab errore profiteor, quo modernistae tenent in sacra traditione 
nihil inesse divini; aut, quod longe deterius, pantheistico sensu 
illud admittunt; ita ut nihil iam restet nisi nudum factum et 
simplex, communibus historiae factis aequandum; hominum 
nempe sua industria, solertia, ingenio scholam a Christo eiusque 
apostolis inchoatam per subsequentes aetates continuantium. 
Proinde fidem Patrum firmissime retineo et ad extremum vitae 
spiritum retinebo, de charismate veritatis certo, quod est, fuit 
eritque semper in episcopatus ab A postolis successione *; non ut 
id teneatur quod melius et aptius videri possit secundum suam 
cuiusque aetatis culturam, sed ut nunquam aliter credatur, nun- 
quam aliter intelligatur absoluta et immutabilis veritas ab ini- 
tio per Apostolos praedicata ’*. 

« Haec omnia spondeo me fideliter, integre sincereque ser- 

vaturum et inviolabiliter custoditurum, nusquam ab iis sive in 
docendo sive quomodolibet verbis scriptisque deflectendo. Sic 
spondeo, sic iuro, sic me Deus etc. ». 


De Sacra PRAEDICATIONE 


Quandoquidem praeterea diuturna observatione sit cogni- 
tum Nobis, episcoporum curis ut annuntietur divinum Verbum 
pares non respondere fructus, idque, non tam audientium desi- 
diae, quam oratorum iactantiae tribuendum putemus, qui ho- 
minis verbum exhibent magis quam Dei, opportunum censui- 
mus, latine versum evulgare atque Ordinariis commendare do- 
cumentum, iussu Decessoris Nostri fel. rec. Leonis XIII a Sacra 
Congregatione episcoporum et regularium editum die xxxI men- 
sis Iulii anno mpcccxcriv et ad Ordinarios Italiae atque ad reli- 
giosarum Familiarum Congregationumque moderatores trans- 
missum. 

1.° « Et in primis quod ad ea pertinet virtutum ornamenta 
quibus sacri cratores emineant potissimum oportet, caveant ipsi 
Ordinarii ac religiosarum familiarum Moderatores ne unquam 
sanctum hoc et salutare divini verbi ministerium iis credant 
qui nec pietate in Deum nec in Christum Filium eius Dominum 
nostrum caritate ornentur ac redundent. Istae enim si in ca- 
tholicae doctrinae praeconibus desiderentur animi dotes, qua- 
vis tandem ii polleant dicendi facultate, aliud nihil profe- 
cto praestabunt quam aes sonans, aut cymbalum tinniens ': 
neque unquam id ipsis suppetet a quo evangelicae praedica- 
tionis vis omnis ac virtus derivatur, studium videlicet divinae 
gloriae aeternaeque animorum salutis. Quae quidem oratoribus 
sacris apprime necessaria pietas, eluceat oportet etiam in ex- 
terna vitae eorumdem ratione: ne sermone celebratis praeceptis 
institutisque christianis disserentium mores refragentur: neve 

iidem opere destruant quod aedificant verbo. Ne quid praeterea 
profani pietas eiusmodi redoleat: verum ea sit praedita gravi- 
tate, ut probet eos esse revera ministros Christi, et dispensato- 
res mysteriorum Dei *. Secus enim, ut scite animadvertit Ange- 
licus, si doctrina est bona et praedicator malus, ipse est occasio 
blasphemiae doctrinae Dei *. — At vero pietati ceterisque chri- 
stianis virtutibus comes ne desit scientia: quum et per se pa- 
teat, et diuturna experientia comprobetur, nec sapiens, nec com- 
positum, nec frugiferum dicendi genus posse ab iis afferri, qui 
doctrina, praesertim sacra, non affluant, quique ingenita qua- 
dam freti celeritate verborum, suggestum temere adscendunt ac 
ferme imparati. Hi profecto aerem verberant, et inscii divina 
eloquia contemptui obiiciunt ac derisioni; plane digni quibus 
aptetur divina illa sententia: Quia tu scientiam repulisti, re- 
pellam te, ne sacerdotio fungaris mihi * ». 

2.° « Igitur episcopi et religiosarum familiarum antistites 
divini verbi ministerium ne cui sacerdoti committant, nisi ante 
constiterit, ipsum esse pietatis doctrinaeque copia rite instru- 
ctum. Iidem sedulo advigilent ut ea tantum pertractanda su- 
mantur, quae sacrae praedicationis sunt propria. Quae vero 
eiusmodi sint Christus Dominus tunc aperuit quum ait: Prae- 
dicate evangelium... * Docentes eos servare omnia quaecumque 
mandavi vobis °. Ad quae verba apte S. Thomas: Praedicatores 
debent illuminare in credendis, dirigere in operandis, vitanda 
manifestare, et modo comminando, modo exhortando, hominibus 
praedicare °. Et sacrosanctum Concilium Tridentinum: Annun- 
tiantes eis vitia, quae eos declinare, et virtutes quas sectari opor- 
tet, ut poenam aeternam evadere et caelestem gloriam consequi 

valeant ‘. Quae omnia fusiore calamo persequutus f. r. Pius IX, 
haec scrpsit: Non semetipsos, sed Christum crucifixum praedi- 
cantes, sanctissimae religionis nostrae dogmata et praecepta, 
iuxta catholicae Ecclesiae et Patrum doctrinam, gravi ac splen- 
dido orationis genere, populo clare aperteque annuncient; pecu- 
liaria singulorum officia accurate explicent, omnesque a flagi- 
tiis deterreant, ad pietatem inflamment, quo fideles, Dei verbo 
salubriter refecti, vitia omnia declinent, virtutes sectentur, at- 
que ita aeternas poenas evadere et caelestem gloriam consequi 
valeant *. Ex quibus omnibus perspicuum fit, symbolum Aposto- 
lorum, divinum decalogum, Ecclesiae praecepta, Sacramenta, 
virtutes ac vitia, sua cuiusque conditionis officia, novissima ho- 
minis et cetera id genus aeterna vera, haec esse propria argu- 
menta de quibus oporteat concionari ». 

3.° « Sed rerum talium copiam et uberrimam et gravissimam 
recentiores divini verbi ministri haud raro nil pensi habent; uti 
obsoletum quid et inane negligunt ac paene abiiciunt. Hi nimi- 
rum quum probe compertum habeant recensita rerum momenta 
captandae populari gratiae, cui tantum inhiant, minus esse ido- 
nea; guae sua sunt quaerentes, non quae Iesu Christi *, eadem 
plane seponunt; idque vel ipsis quadragesimae diebus ac reli- 
quis solemnioribus anni tempestatibus. Una vero cum rebus 
immutantes nomina, antiquis concionibus recens quoddam ac 
minus recte intellectum alloquendi sufficiunt genus, quod con- 
FERENTIAM dicunt, menti cogitationique alliciendae magis aptum 
quam impellendae voluntati atque instaurandis moribus. Hi 
profecto haud secum reputant conciones morales omnibus, con- 
jerentias vix paucis prodesse; quorum si moribus diligentius per- 
spectum foret per inculcatam saepe castitatem, animi demissio- 
nem, obsequium in Ecclesiae auctoritatem, hoc ipso praeiudica- 
tas de fide opiniones exuerent lucemque veritatis promptiore 

animo exciperent. Quod enim complures de religione prave sen- 
tiunt, maxime inter catholicas gentes, id effrenatis animi cupi- 
ditatibus potius est tribuendum, quam vitio aberrantis intelli- 
gentiae, secundum divinam sententiam: De corde exeunt cogi- 
tationes malae... blasphemiae *. Hinc Augustinus Psalmistae 
referens verba: Dixit insipiens in corde suo: non est Deus ’*, 
commentatur: in corde suo, non in mente sua ». 

4.° « Haec tamen non ita sunt accipienda quasi sermones id 
genus per se omnino sint improbandi, quum contra, si apte tra- 
ctentur, perutiles possint esse aut etiam necessarii ad refellen- 
dos errores, quibus religio impetitur. Sed amovenda omnino est 
a suggestu pompa illa dicendi, quae in quadam rerum contem- 
platione magis quam in actione versatur; quae civitatem spectat 
propius quam religionem; quae denique specie nitet melius 
quam fructuum ubertate. Ea nempe omnia commentariis et 
academiis magis accommodata, dignitati atque amplitudini do- 
mus Dei minime congruunt. Sermones autem, seu conferentiae, 
quae propositam habent religionis tuitionem contra hostiles im- 
pugnationes, etsi quandoque necessarii, non omnium tamen hu- 
meris apti sunt, sed validioribus. Atque ipsis quidem oratoribus 
eximiis magna est adhibenda cautela, quod eiusmodi defensiones 
haberi non decet nisi ubi tempus aut locus aut audientium con- 
ditio eas necessario postulent, spesque adsit non fore fructu 
vacuas: cuius rei iudicium legitimum penes Ordinarios esse 
ambiget nemo. Oportet praeterea in sermonibus id genus pro- 
bandi vis sacris doctrinis multo plus quam humanae sapien- 
tiae verbis innitatur, omniaque nervose dicantur ac dilucide, 
ne forte mentibus auditorum haereant altius impressae falsae 
opiniones quam opposita vera, neve obiecta magis quam re- 
sponsa percellant. Ante omnia vero illud cavendum, ne talium 
sermonum frequentia moralium concionum dignitatem demi- 
nuat ab usuve removeat, quasi hae inferioris ordinis essent ac 


1 Matth. xv, 19. 
2 Psal. xu, 1. 

minoris faciendae prae pugnaci illo dicendi genere, adeoque 
concionatorum et auditorum vulgo relinquendae; quum con- 
tra verissimum sit conciones de moribus plerisque fidelibus 
esse maxime necessarias; dignitate vero contentiosis disce- 
ptationibus minime cedere; ita ut vel a praestantissimis ora- 
toribus, coram quovis elegantiori frequentiorique coetu, saltem 
identidem summo cum studio essent habendae. Quod nisi fiat, 
multitudo fidelium cogetur audire semper loquentem de errori- 
bus, a quibus plerique ipsorum abhorrent; nunquam de vitiis 
ac noxis, quibus eiusmodi auditoria prae ceteris inficiuntur ». 

5.2 « Quod si vitiis haud vacat argumenti delectus, alia, ea- 
que graviora etiam, querenda occurrunt si animum quis referat 
ad orationis speciem ac formam. Quae, prout egregie edisserit 
Aquinas, ut reapse sit luz mundi, tria debet habere praedicator 
verbi divini: primum est stabilitas, ut non deviet a veritate: 
secundum est claritas, ut non doceat cum obscuritate: tertium 
est utilitas, ut quaerat Dei laudem et non suam *. At vero forma 
hodierna dicendi saepenumero, non modo longe abest ab illa 
evangelica perspicuitate ac simplicitate quae iisdem deberet 
esse propria, sed tota posita est in verborum anfractibus atque 
abditis rebus, quae communem populi captum excedunt. Do- 
lenda sane res ac prophetae deflenda verbis: Parvuli petierunt 
panem, et non erat qui frangeret eis *. Sed illud etiam miserius, 
quod saepe his concionibus deest illa species religionis, afflatus 
ille christianae pietatis, illa denique vis divina ac Sancti Spiri- 
tus virtus interius loquentis et ad bonum pie permoventis ani- 
mos: qua sane vi ac virtute sacris praeconibus semper essent 
usurpanda Apostoli verba: Sermo meus, et praedicatio mea, non 
in persuasibilibus humanae sapientiae verbis, sed in ostentione 
spiritus et virtutis *. lidem contra freti persuasibilibus humanae 
sapientiae verbis, vix aut ne vix quidem animum ad divina elo- 


' Loe. cit. 
2 Thren. tv, 4. 

quia intendunt et ad Scripturas Sanctas, quae sacrae praedi- 
cationi potiores uberioresque recludunt latices, uti diserte doce- 
bat nuper Sanctissimus Dominus Leo XIII hisce verbis gravis- 
simis: - « Haec propria et singularis Scripturarum virtus, a 
divino afflatu Spiritus Sancti profecta, ea est quae oratori sacro 
auctoritatem addit, apostolicam praebet dicendi libertatem, 
nervosam victricemque tribuit eloquentiam. Quisquis enim di- 
vini verbi spiritum et robur eloquendo refert, ille non loquitur 
in sermone tantum, sed et in virtute, et in Spiritu Sancto, et in 
plenitudine multa *. Quamobrem ii dicendi sunt praepostere 
improvideque facere, qui ita conciones de religione habent et 
praecepta divina enunciant, nihil ut fere afferant nisi humanae 
scientiae et prudentiae verba, suis magis argumentis quam di- 
vinis innixi. Istorum scilicet orationem, quantumvis nitentem 
luminibus, languescere et frigere necesse est, utpote quae igne 
careat sermonis Dei, eamdemque longe abesse ab illa, qua divi- 
nus sermo pollet virtute: Vivus est enim sermo Dei, et efficaz, 
et penetrabilior omni gladio ancipiti: et pertingens usque ad 
divisionem animae ac spiritus *. Quamquam hoc etiam pruden- 
tioribus assentiendum est, inesse in sacris Litteris mire variam 
et uberem magnisque dignam rebus eloquentiam; id quod Au- 
gustinus pervidit diserteque arguit *, atque res ipsa confirmat 
praestantissimorum in oratoribus sacris, qui nomen suum assi- 
duae Bibliorum consuetudini piaeque meditationi se praecipue 
debere, grati Deo, affirmarunt ‘ ». 

« En igitur eloquentiae sacrae fons facile princeps, Biblia. 
Sed qui ad nova exempla componuntur praecones, dicendi co- 
piam non e fonte hauriunt aquae vivae, sed abusu haud sane 
ferendo, se ad humanae sapientiae cisternas dissipatas conver- 
tunt, et seposita doctrina divinitus inspirata, vel Ecclesiae Pa- 


1 |. Thess. 1, 5. 

2 Hebr. iv, 12. 

3 De Doctr. christ. 1, 6, 7. 

trum et Conciliorum, toti sunt in profanorum recentiorumque 
atque adeo viventium scriptorum nominibus sententiisque pro- 
ferendis: quae sane sententiae saepe interpretationibus ansam 
praebent, aut ambiguis aut valde periculosis. — « Alterum of- 
fensionis caput iniiciunt qui ita de rebus religionis disserunt, 
quasi omnia caducae huius vitae emolumentis commodisque 
metiantur, futurae ac sempiternae pene obliti: qui fructus 
quidem a christiana religione illatos hominum societati prae- 
clare persequuntur; officia vero ab iisdem servanda dissimu- 
lant; Christi Servatoris unam efferunt caritatem; iustitiam si- 
lent. Inde istius praedicationis exiguus fructus, qua audita 
profanus homo persuasionem secumfert, etiam non mutatis 
moribus se fore christianum, dum dicat: Credo in Christum 
Iesum * ». - Verum, quid ipsorum interest fructus colligere? Non 
id sane propositum habent, sed illud maxime, ut auditorum 
prurientes auribus iisdem assententur; dumque templa referta 
videant, vacuos animos remanere patiuntur. Hac nempe de 
causa mentionem iniiciunt nullam de peccato, de novissimis, 
aliisque maximi momenti rebus, sed in eo toti sunt ut verba 
placentia effundant, tribunicia magis et profana eloquentia 
quam apostolica et sacra, ut clamores plaususque aucupentur, 
contra quos ita Hieronymus: Docente in Ecclesia te, non cla- 
mor populi, sed gemitus suscitetur: auditorum lacrimae lau- 
des tuae sint *. Quo fit ut istorum conciones, quum in sacris ae- 
dibus tum extra, scenicum quendam apparatum exhibeant, 
omnemque speciem sanctitatis et efficaciam adimant. Hinc ab 
auribus populi et plurium etiam e clero migravit voluptas 
omnis quae a divino verbo hauritur; hinc bonis omnibus inie- 
ctae offensiones; hinc vel admodum exiguus, vel plane nullus 
eberrantium profectus, qui, etiamsi interdum concurrant audi- 
turi verba placentia, praesertim si magnificis illis illecti centies 
resonantibus humanitatis adscensum, patriam, scientiam recen- 


* Card. Bausa, Archiep. Florentin., ad iuniorem clerum, 1892. 
2 Ad Nepotian. 

tius invectam, postquam dicendi peritum effuso prosequuti sunt 
plausu, templo iidem qui antea discedunt, haud eorum absimi- 
les, qui mirabantur, sed non convertebantur * ». 

« Volens igitur haec Sacra Congregatio, ex mandato San- 
ctissimi Domini Nostri, tot ac tam improbandos abusus cohibere, 
Episcopos omnes et eos, qui religiosis Familiis institutisve eccle- 
siasticis praesunt tamquam supremi moderatores, compellat, 
ut apostolico pectore sese iisdem opponant omnique studio ex- 
stirpandos curent. Memores igitur eorum, quae a SS. Concilio 
Tridentino praescripta sunt * - Viros idoneos ad huiusmodi prae- 
dicationis officium assumere tenentur, - in hoc negotio perquam 
diligenter cauteque se gerant. Si de sacerdotibus agatur suae 
dioecesis impense caveant Ordinarii ne unquam iidem ad id 
muneris admittantur, quin prius de vita et scientia et moribus 
probati fuerint * hoc est nisi facto periculo aut alia opportuna 
ratione illos idoneos esse constiterit. Si vero de sacerdotibus res 
sit alienae dioecesis, neminem suggestum adscendere sinant, 
idque solemnioribus praesertim diebus, nisi prius ex testimonio 
scripto proprii Ordinarii vel religiosi Antistitis constiterit eos- 
dem bonis moribus esse praeditos eique muneri pares. Modera- 
tores vero sui cuiusque Ordinis, Societatis vel Congregationis 
religiosae neminem prorsus ex propriae disciplinae alumnis 
obire sinant concionatoris munus, eoque minus litterarum te- 
stimonio commendent locorum Ordinariis, nisi eiusdem perspe- 
ctam habeant et morum probitatem et facultatem concionandi 
uti decet. Si quem vero commendatum sibi litteris oratorem ex- 
ceperint ac subinde experti cognoverint, eum in concionando a 
normis praesentium Litterarum discedere, cito in obsequium 
adigant. Quod si non audierit, a suggestu prohibeant, iis etiam, 
si opus fuerit, adhibitis canonicis poenis, quas res videatur po- 
stulare ». 


1 Ex Aug. in Matth. xix, 25. 
2 Sess. V, c. 2, De reform. 
3 Cone. Trid., Sess. V, c. 2, De reform. 

Haec praescribenda censuimus aut recolenda, mandantes 
ut religiose observentur, gravitate permoti succrescentis in dies 
mali, cui serius occurri non potest sine summo periculo. Neque 
enim iam res est, quemadmodum ab initio, cum disputatoribus 
prodeuntibus in vestimentis ovium, sed cum apertis infensisque 
inimicis, iisque domesticis, qui facto foedere cum Ecclesiae ca- 
pitalibus hostibus, propositam habent fidei eversionem. Sunt 
hi nempe, quorum audacia adversus deductam caelo sapien- 
tiam quotidie consurgit, cuius corrigendae sibi ius arrogant, 
quasi esset corrupta; renovandae, quasi esset senio confecta; au- 
gendae aptandaeque saeculi placitis, progressionibus, commo- 
dis, quasi eadem, non levitati paucorum, sed bono societatis es- 
set adversa. 

Hisce ausibus contra evangelicam doctrinam et ecclesiasti- 
cam traditionem nunquam satis opponetur vigilantiae aut seve- 
ritatis nimium ab iis quibus commissa est sacri huius depositi 
custodia fidelis. 

Quae igitur monita et salutaria mandata Motu hoc proprio 
ac certa scientia ediximus, ab universis catholici orbis quum 
Ordinariis tum etiam regularium Ordinum institutorumque ec- 
clesiasticorum supremis Magistris religiosissime servanda, rata 
et firma consistere auctoritate Nostra volumus et iubemus, con- 
trariis quibuslibet non obstantibus. 

Datum Romae, apud Sanctum Petrum, die 1 mensis Septem- 
bris, anno mpccccx, Pontificatus Nostri octavo. 


PIVS PP. X 

SACRA CONGREGATIO CONSISTORIALIS 


I, 
NOMINATIONES EPISCOPORUM. 


SSmus D. N. Pius PP. X, decreto Sacrae Congregationis Consisto- 
rialis, elegit: 

23 iulit 1910. — R. P. D. Gregorium Mariam Grasso, abbatem nul- 
lius Montis Virginis, in administratorem apostolicum archidioecesis Amal- 
phitanae. 

16 augusti 1910. — R. D. Agathum Philippum Alvarado, vicarium 
capitularem dioecesis de Barquisimeto, in episcopum ipsius cathedralis 
ecclesiae de Barquisimeto. 

— R. D. Arturum Coelestinum Alvarez, parochum loci Zaraza in 
dioecesi de Calabozo, in episcopum cathedralis ecclesiae Zuliensis. 

26 augusti 1910. — R. P. D. Nicolaum Cola, episcopum Marsorum, 
in episcopum cathedralis ecclesiae Nucerinae. 

29 augusti 1910. — R. D. losephum Angelucci, canonicum cathe- 
dralis ecclesiae Praenestinae, in episcopum cathedralis ecclesiae Civita- 
tis Plebis. 

— R. D. Franciscum Emanuelli, rectorem seminarii Calaritani, in 
episcopum cathedralium ecclesiarum perpetuo unitarum Uxellensis et 
Terralbensis. 

6 septembris 1910. — R. P. D. Carolum Hugonem Gauthier ab 
ecclesia Kingstoniensi transtulit ad sedem metropolitanam Ottaviensem. 

Mandavit autem idem SSmus Dominus ut hac de re Litterae Apo- 
stolicae ad tramitem iuris expediantur. 


II. 
ERECTIONES DIOECESUM. 


SSmus Dominus noster Pius PP. X decreto sacrae huius Con- 
gregationis, 

15 augusti 1910. — Sedem cathedralem S. Petri de Rio grande 
do Sul ad dignitatem Metropolitanae ecclesiae erexit, vetere titulo in 
novum mutato, hoc est Portalegrensis in Brasilia, eique suffraganeas 
constituit dioecesim Floranopolitanam necnon tres alias noviter per idem 
decretum erectas, hoc est dioeceses Pelotensem (Pelota) Uruguayanensem 
(Uruguayana) et Sanctae Mariae (S. Maria). 

Has tres postremas memoratas dioeceses eadem Sanctitas Sua e 
territorio dioecesis Rio Grande do Sul (modo vero archidioecesi Porta- 
legrensi in Brasilia) eodem decreto perpetuo distrahit atque seiungit 
hoc qui sequitur modu: 

Novae dioecesi Pelotensi assignat territorium quod hisce paroeciis 
constat Pelotas, Povo Novo, Rio Grande, S. José do Norte, S. Izabel, Tahim, 
Arroio Grande, Jaguardo, Santa Victoria, Serrito, Cangussi, Piratiny, 
Cacimbinhas, Boquete, Santo Antonio da Béa Vista, S. Lourengo, S. Jods 
Baptista da Reserva, Conceigdo do Boqueirdo, Bagé, Lavras, S. Jodo 
Baptista do Herval, Estreito, Mostardas, et José do Patrocinio. 

Dioecesi autem Uruguayanensi attribuit territorium quod complecti- 
tur paroecias Uruguayana, S. Jodo Baptista do Quarahy, Itaqy, S. Borgia, 
Alegrete, Povinho (S. Thiago do Boqueirdo), S. Francisco de Assis, S. Anna 
do Livramento, S. Gabriel, S. Luiz de Gonzaga, Passo do Rosario, Dom 
Pedrito, colonia Ijuhy, colonia Guarany, et colonia Serro Azul nuncu- 
patas. 

Dioecesi denique S. Mariae assignat territorium paroeciarum S. Maria, 
S. Francisco de Paola, Vaccaria, colonia Sananduva , Soledade, Passo 
Fundo, Nonohay, S. Antonio da Palmeira, S. Miguel, S. Angelo, S. Pedro 
do Ningao, Cruz Alta, Silveira Martins, Valle Veneto, S. Martinho, Julio 
de Castilhos (Villa Rica), S. Vicente, colonia Jaguary, Cachoeira, Rio 
Pardo, Santo Amaro, S. Luiz do Casca o de Guapuré. 


S. CONGREGATIO DE PROPAGANDA FIDE 


ERECTIO NOVAE PRAEFECTURAE APOSTOLICAE 
DE KATANGA IN CONGO BELGICO. 


Ut uberes salutis fructus in Apostolico Vicariatu Congi Belgici seu 
Independentis feliciter iam suscepti laetius augeantur, opportunum con- 
silium visum est ab eodem Apostolico Vicariatu curis concredito mis- 
sionariorum ab Immaculato Corde Mariae de Scheut, qui amplissimo 
territorio patet, portionem regionis de Katanga distrahere ad novam in 
eo dissito tractu Missionem erigendam. Emi itaque Patres Sacri huius 
Consilii Christiano Nomini propagando in Plenario Consessu habito 
die 25 superioris mensis Iulii novam Apostolicam Praefecturam de Ka- 
tanga nuncupandam, erigendam esse censuerunt, cuius territorium a 
praedicto Vicariatu Congi Belgici distrahendum, sequentibus limitibus 
contineretur: Ad Occidentem flumine Lualaba ab eius origine usque ad 

eius confluxum cum flumine Zuvua, inde ad Boream eodem flumine 
Luvua usque ad lacum Moero, postea ad Orientem cursu fluminis Lua- 
pula usque ad lacum Bangweolo, unde Luapula flumen scaturit. Ab 
origine vero fluminis Luapula usque ad originem praedicti fluminis 
Lualaba limes orientalis et meridionalis Praefecturae idem erit cum limi- 
tibus politicis Congum Belgicum a Rhodesia Anglica separantibus. No- 
vam vero hance Apostolicam Praefecturam curis committendam esse 
censuerunt alumnorum Congregationis Brasiliensis Ordinis S. Benedicti 
Abbatiae S. Andreae ad Brugas in Belgio, ut eadem Apostolica Prae- 
fectura in Abbatiam Nullius, cum opportuna adiuncta praesto erunt, 
erigi possit. Hanc vero Emorum Patrum sententiam SSmo D. N. Pio 
div. prov. PP. X ab infrascripto eiusdem S. Congregationis Secretario 
relatam in Audientia diei 2 vertentis mensis Augusti, Sanctitas Sua 
benigne adprobare ratamque habere digndta est, ac praesens ea super 
re Decretum confici iussit. 

Datum Romae ex aedibus S. Congregationis de Prop. Fide, die 
5 Augusti 1910. 


Fr. H. M. Carp. Gorrti, Praefectus. 
L. #8 S. 


Aloisius Veccia, Secretarius. 


S. CONGREGATIO RITUUM 


I. 
ROMANA sev PARISIEN. 


CANONIZATIONIS BEATAE MAGDALENAE SOPHIAE BARAT, VIRGINIS, 
FUNDATRICIS SOCIETATIS SORORUM A SACRO CORDE IESU. 


In muliere forti quam Sacrae Litterae partite, definite distincteque 
describunt, prophetico spiritu adumbrata prospicitur novi foederis Ec- 
clesia e sacratissimo Christi latere et corde producta, sanctis Patribus 
atque Doctoribus communiter praedicantibus: « Si mulier gloria viri, 
Ecclesia gloria Christi ». Haec autem alma mater, mater simul et virgo, 
ex divina sui Sponsi virtute, cooperante Spiritus Sancti gratia, sicut 
vitis abundans in vinea electa aut ager bene cultus, innumeras quoque 
protulit ac profert in Christo filias, maternae fortitudinis et pulchritu- 
dinis copiose participes. Istae enim magistrae fidei et castitatis effectae, 
per novam quandoque prolem, per omnigena charitatis opera, potissi- 
mum per civilem religiosamque puellarum institutionem, christianam 

familiam amplificant atque illustrant. Ex his iure meritoque recensetur 
inclyta virgo Magdalena Sophia Barat. In oppidulo Joigny, Senonensis 
dioecesis, die 13 Decembris an. 1779, ab honestis parentibus Iacobo et 
Maria Magdalena Foufé orta, quum quatuordecim circiter annos ageret, 
cura Ludovici fratris, Parisios traducta, humanioribus litteris ac supe- 
rioribus disciplinis illic instituta est. Doctrina et virtute iam ornata, 
adhuc adolescentula, divinae vocationi parens et conscientiae suae mode- 
ratoris R. P. Varin consilio acquiescens, se Deo totam cum aliquot 
sodalibus devovit, die 21 Novembris an. 1800. Subsequentibus annis 
Societatem Sororum a Sacro Corde Jesu fundavit, rexit ac propagavit. 
Eius nomen una cum ipsa Societate per diversas Orbis partes diffusum, 
sanctitatis, virtutum et prodigiorum fama inde ab obitu concelebratur. 
Inquisitionibus Ordinariis super eadem fama absolutis ac probatis, 
Commissio de Causa Beatificationis introducenda, a Summo Pontifice 
Leone XIII, fel. rec., an. 1879 signata fuit. Postremis hisce temporibus 
actione speciatim instaurata, tum super virtutibus in gradu heroico 
exercitis, tum super miraculis eiusdem Ven. Servae Dei intercessione 
patratis, quum haec omnia ita comprobata et sancita fuissent, ut ad 
ulteriora et ad solemnem Beatificationem procedi posset, per Litteras 
Apostolicas in forma Brevis Sanctissimi Domini Nostri Pii Papae X, Bea- 
torum coelitum honores Ven. Magdalenae Sophiae Barat, Fundatrici 
Societatis Sororum a Sacro Corde Iesu decreti et collati sunt; atque 
solemnia Beatificationis peracta in Patriarchali Basilica Vaticana die 
24 Maii an. 1908. Hoc etiam placet commemorare ex domibus et col- 
legiis memoratae Societatis non tantum Urbis, sed etiam Europae, 
Americae aliarumque regionum illuc convenisse et religiosae solemni- 
tati cum summa devotione ac iucunditate adstitisse. Interim per solemne 
triduum celebratum intra annum a Beatificatione, per annuum festum 
cum Officio et Missa concessum, per vitae synopsim, reliquias atque 
imagines large distributas gratiasque inde obtentas, magis invaluit Chri- 
stifidelium pietas ac fiducia in novensilem Beatam, quam ipsi in suis 
necessitatibus ferventius invocare et colere coeperunt. Atque nova iam - 
asseruntur, Beata Magdalena suffragante, a Deo patrata prodigia, de quo- 
rum legitima inquisitione mox agendum est eo potissimum fine ut, ser- 
vato iuris ordine, ad solemnis Canonizationis fastigium procedi possit. 
Quapropter, instante Rho Diio Raphaele Maria Virili, Episcopo titulari 
Troadensi, huius causae Postulatore, attentisque litteris postulatoriis 
tum quorundam regiae celsitudinis Principum atque Emorum S. R. E. 
Cardinalium, tum plurium Sacrorum Antistitum ac Praepositorum Gene- 
ralium Ordinum et Congregationum utriusque sexus ac praesertim Prae- 

sidis et Consilii Generalis Societatis Sororum a Sacro Corde Iesu, Emus 
ac Rmus Dfius Cardinalis Dominicus Ferrata, eiusdem causae Ponens 
seu Relator, in ordinario Sacrorum Rituum Congregationis Coetu, sub- 
signata die ad Vaticanum habito, sequens dubium discutiendum pro- 
posuit: « An sit signanda Commissio reassumptionis Causae in casu 
et ad effectum de quo agitur ». Et Emi ac Rmi Patres Sacris tuendis 
Ritibus praepositi, post relationem eiusdem Emi Cardinalis Ponentis, 
audito etiam R. P. D. Alexandro Verde, sanctae Fidei Promotore, re 
sedulo expensa, respondendum censuerunt: « Affirmative, seu Commis- 
sionem reassumptionis Causae esse signandam, si Sanctissimo pla- 
cuerit ». Die 21 Iunii 1910. 

Facta postmodum de his Sanctissimo Domino Nostro Pio Papae X 
per infrascriptum Cardinalem Sacrae Rituum Congregationi Praefectum 
relatione, Sanctitas Sua sententiam Sacrae ipsius Congregationis ratam 
habens, propria manu signare dignata est Commissionem reassum- 
ptionis causae Canonizationis Beatae Magdalenae Sophiae Barat, Vir- 
ginis, Fundatricis Societatis Sororum a Sacro Corde Iesu, die 22 
eisdem mense et anno. 

Fr. S. Carp. MarTINELLI, Praefectus. 


L. S. 
+ Petrus La Fontaine, Episc. Charystien., Secretarius. 


II. 
TROPIEN. seu NUCERINA PAGANORUM. 


BEATIFICATIONIS ET CANONIZATIONIS VEN. SERVI DEI VITI MICHAELIS DI NETTA, 
SACERDOTIS PROFESSI, E CONGREGATIONE SANCTISSIMI REDEMPTORIS. 


Vitus Michael Di Netta, alter e Ligoriana Familia sodalis ac sacer- 
dos, opere ac sermone clarus, Calabras regiones sanctitate ac ministerio 
perlustrans, Calabriae Apostolus meruit appellari. In oppido Vallatae, 
dioecesis Sancti Angeli de Lombardis, die 26 Februarii an. 1788 natus 
ex probis honestisque coniugibus Platone et Rosa Villani, eodemque 
die sacris undis ablutus, sanctorum Viti et Michaelis nomine ac patro- 
cinio decoratur. Domi religiose institutus, praesertim a pia genitrice, 
adhuc quinquennis sacro Chrismate inunctus, Spiritus Sancti gratia et 
robore confirmatur. Puer mitis, humilis et obediens, ad pietatem incli- 
natus, virtutis ac sapientiae christianae laude cohonestatur. Ad sacram 
Synaxim admissus, cum ardenti desiderio frequenter ad eam accedebat 
atque oris compositione animique devotione adstantium admirationem 
cum existimatione sibi conciliabat. A iuvenilibus ludis alienus et quieti 

ac orationi indulgens, ad parvam aram domesticam a se extructam sacras 
functiones imitando, sacerdotalem vocationem portendebat. Litterarum 
rudimentis ac latina lingua satis imbutus, cura et sumptu avunculi et 
magistri sui Felicis Villani, archipresbyteri, seminarium Sancti Angeli 
de Lombardis petiit. [lic studiorum curriculum impense atque alacriter 
prosecutus est; donec, divinae obtemperans vocation. Ligoranum 
Institutum ingredi postulavit. Quo facilius voti compos fieret, Beneven- 
tum, tune pontificiae ditionis, adiit, ubi in domum religiosam a prae- 


posito P. Francisco de Paola benigne receptus, die 1 Aprilis an. 1808 - 


Alphonsianae Sodalitati gaudenti libentique animo nomen dedit Ver- 
tente adhuc anno tyrocinii, dum Vitus Michael studio orationis ac reli- 
giosae observantiae sedulo intendit, ex improviso rei publicae conversio 
ac perturbatio exoritur. Tunc enim Summo Pontifici per vim Principatu 
Beneventano erepto, bonis Ecclesiae proscriptis, coenobiis suppressis ac 
religiosis utriusque sexus dispersis, huius adversitatis atque spoliationis 
tristes effectus persentit ac suffert etiam Dei Famulus, qui, Vallatam ad 
suos redire coactus, eam vitae rationem constanter ducit quae iuveni 
religioso apprime convenit. Re quidem vera, in proposito susceptoque 
consilio permanens, statim ac illa tempestas aliquantulum quievit, Vitus 
Michael in domum Nucerinam Congregationis SSmi Redemptoris, de 
licentia Summi Praesidis Blasucci, transivit. Altero tyrocinio Ciorani 
peracto, Iliceti religiosa vota nuncupavit die 25 Aprilis an. 1808. Phi- 
losophicis ac theologicis disciplinis iam excultus ac probatus, per sin- 
gulos Ordinum gradus, ad sacerdotium promotus fuit die 11 Martii 
an. 1811. Quo animi sensu et ardore de sacerdotali dignitate ac munere 
excogitaret, iuxta spiritum et regulam sui Sancti Fundatoris, eius opera 
testantur, signanter in sacrarum missionum ministerio, quo, usque ad 
vitae exitum, per Calabras praesertim regiones, totis viribus sancte ac 
recte perfunctus est. Catacii exorsus fuit apostolicos labores, Tropeae 
moram ac sedem fixit, Rhegium, Miletum, Nucerinam Paganorum alias- 
que civitates et oppida salutariter peragravit. Bonus Christi miles ac 
minister hance sibi regulam sequi proposuit: numquam esse quiescendum 
cum de divina gloria et de animarum salute negotium agitur. Hine assi- 
duus et optimus non minus concionator quam confessarius omnibus et 
singulis praesto erat, debitorem se exhibens in multa patientia et 
doctrina, ut omnes et singulos Christo lucrifaceret. Neque defuere domi- 
nicae vineae cultori uberes sanctificationis fructus, Deo peccatorum 
conversionem et iustorum perfectionem adiuvante. Ecclesiasticis viris, 
etiam Episcopis, consilio profuit Vitus Michael. Puellis religiosisque 
virginibus uti pater et conscientiae moderator adstitit. Alumnis Collegii 

Tropiensis ac tyronibus praepositus, per vias rectas eos ad virtutem et 
scientiam sanctorum deduxisse fertur. Dum vero de aliorum aeterna 
salute sollicitus erat, religiosae suae perfectioni studium ponebat. Cae- 
lestium enim rerum lectione ac meditatione spiritum fovebat, sacrisque 
quotidie operando ab ipso vitae fonte salutiferas aquas hauriebat. In 
Christum Redemptorem, praesertim sub utroque Passionis et Euchari- 
stiae Mysterio, atque in eius Virginem Matrem, sub speciali titulo Imma- 
culatae Conceptionis, singulari pietatis affectu ferebatur, verus S. Al- 
phonsi discipulus ac filius. Sanctos quoque Angelos tutelares coelitesque 
patronos peculiari devotione colebat. Decorem Domus Dei summopere 
dilexit ac templis instaurandis sacraque supellectili instruendis impiger 
incubuit. Quibus operibus adiecit sui corporis macerationem per volun- 
tarias afflictationes, probe sciens potentes haberi adversarios in via Domini, 
sive externos, sive domesticos, eosque oratione et ieiunio esse supe- 
randos ac vincendos. Tandem, aegritudine ac labore fractus iamque 
coelo maturus, postquam Ecclesiae sacramenta devotissime accepisset 
et diem sui obitus praenunciasset, venia a Sodalibus circumstantibus 
petita, fidei, spei et charitatis actus cum signo crucis eliciens pie obiit, 
die 3 Decembris in festo Sancti Franciseci Xaverii an. 1849. Pretiosa mors 
Servi Dei in luctum communem Tropiensium civium se vertit, qui Eum 
tamquam sanctum habebant et Calabriae Apostolum praedicabant. Interim 
solemnia funera, clero populoque adstante, persoluta fuere, Episcopo Or- 
dinario Missam pontificalem celebrante, habita etiam a sacerdote Con- 
gregationis SSmi Redemptoris apposita oratione laudativa. Corpus ab 
ecclesia Patrum SSmi Redemptoris ad ecclesiam Beatae Mariae Virginis 
de Monte Carmelo extra muros delatum cum magno comitatu, ibidem 
honorifice tumulatum fuit; donec, paucos post annos, obtenta licentia, 
templo Ligoriano restitutum, in eo quiescit, magni Dei et Salvatoris 
nostri expectans adventum. Fama sanctitatis quam Vitus Michael adhuc 
vivens adeptus fuerat, post obitum, etiam ob asserta signa et pro- 
digia in favorem Eius opem implorantium, magis in dies clara adeo 
emicuit ut super ea in ecclesiasticis Curiis Tropiensi et Nucerina Pa- 
ganorum Inquisitiones Ordinariae confectae sint et Romam ad Sacram 
Rituum Congregationem deductae. Quum vero omnia in promptu essent, 
instante Rmho P. Claudio Benedetti, Congregationis SSmi Redemptoris 
Postulatore Generali, attentisque litteris postulatoriis quorumdam Emrum 
S. R. E. Cardinalium, plurium Rinorum Sacrorum Antistitum alioruin- 
que virorum ecclesiastica vel civili dignitate praestantium, Emus et 
Rmus Dfius Cardinalis Vincentius Vannutelli, Episcopus Praenestinus 
et huius Causae Ponens seu Relator, in Ordinariis Sacrorum Rituum 

Congregationis Comitiis subsignata die ad Vaticanum coadunatis, sequens 
dubium discutiendum proposuit: « An signanda sit Commissio Introdu- 
ctionis Causae in casu et ad effectum de quo agitur ». Et Emi ac Rini 
Patres Sacris tuendis Ritibus praepositi, post relationem ipsius Emi 
Cardinalis Ponentis, audito etiam voce et scripto R. P. D. Alexandro 
Verde, Sanctae Fidei Promotore, omnibus accurate discussis ac per- 
pensis, rescribendum censuerunt: « Supplicandum esse Sanctissimo Do- 
mino Nostro ut dignetur signare Commissionem ». Die 21 Iunii 1910. 

Quibus omnibus Sanctissimo Domino Nostro Pio Papae X per infra- 
scriptum Cardinalem Sacrae Rituum Congregationi Praefectum relatis, 
Sanctitas Sua rescriptum Sacrae ipsius Congregationis ratum habens, 
propria manu signare dignata est Commissionem Introductionis Causae 
Venerabilis Servi Dei Viti Michaelis Di Netta, sacerdotis professi e Con- 
gregatione SSmi Redemptoris, die 22 eisdem mense et anno. 

Fr. S. Carp. Martine, S. R. C. Praefectus. 


L. 4 S. + Petrus La Fontaine, Episc. Charystien., Secretarius. 


Ill. 
TUNQUEN. (Tunja) 

RESOLUTIO DUBLORUM CIRCA CONSUETUDINES IN MISSA NEO-SACERDOTIS, EXPO- 
SITIONEM SANCTISSIMI SACRAMENTI, USUM CANDELARUM EX CERA STEA- 
RINA, PALMATORIAM IN OFFICIO FERIAE VI, IN PARASCEVE, BENEDICTIO- 
NEM IN COMMUNIONE EXTRA MISSAM ET BENEDICTIONEM CUM AUGUSTISSIMO 
SACRAMENTO IN IANUA ECCLESIAE POST PROCESSIONEM. 


Hodiernus Sacrae Liturgiae Professor in Seminario Tunquensis Dioe- 
ceseos, in Columbia, annuente suo Rmho Episcopo Ordinario, insequen- 
tium dubiorum solutionem a Sacra Rituum Congregatione humillime 
expostulavit, nimirum: 

I. In prima Missa cantata a Neo-Sacerdote, praeter Ministros in Missa 
solemni adhiberi consuetos, duo inserviunt laici, quos Patrinos vocant, 
qui in parte et a latere Presbyterii stant, et quorum officium praecipue 
est aquam odoriferam ad manuum lotionem ter Neo-Sacerdoti effundere, 
videlicet, ante Missam, ad Lavabo et post sumptionem Calicis. Quaeri- 
tur: An continuari possit hic usus Patrinorum ? 

If. Absoluta sua prima Missa, Neo-Sacerdos, retenta vel interdum 
deposita casula et sumpto pluviali, a matre sua in Presbyterium ingressa et 
stante, genuflexus benedictionem sic paratus recipit; mox surgens, matri 
genuflexae et ipse benedicit. Eodem modo fit quoad patrem Neo-Sacerdotis. 
Quaeritur: An haec consuetudo, quae vetustissima videtur, retineri queat ? 

III. Ex Decreto S. R. C. Colimen., 12 lulii 1901 ad I expositio ac 
repositio SSmi Sacramenti fieri nequit eo modo quo velum extensum 
in tabernaculo expositionis plicatur, et ipsum in repositione explicatur, 
media chordulae cuiusdam distensione in repositione, aut relaxatione 
in expositione, quae omnia a sacrista vel acolytho peraguntur. Hie vero 
modus expositionis et repositionis usurpatur fere in omnibus Ecclesiis 
et Oratoriis sive publicis sive semi-publicis, nec non et in Ecclesiis Re- 
gularium, ac difficile foret hance generalem et vetustam consuetudinem 
tollere, quia thronus expositionis sic in altari est constructus, ut ad eum 
non facilis pateat accessus. Aliunde benedictio cum SSmo Sacramento 
in fine expositionis non datur, ut patet, quum ex S. R. C. Decretis dari 
debeat, nisi in aliquibus tantum Ecclesiis ditioribus, ubi aliud praesto 
est Ostensorium, in quo celeriter exponitur alia Hostia super altare, et 
tunc datur benedictio. Quaeritur: An, attentis peculiaribus circumstan- 
tiis, praedicta consuetudo tolerari possit ? 

IV. Aliqui doctores liturgici affirmant posse in solemni expositione 
SSmi Sacramenti adhiberi tantum sex cereos. Quaeritur: An haec opinio 
ad praxim deduci liceat, praesertim in pauperibus Ecclesiis? 

V. Ex variis S. R. C. Decretis, v. g. n.° 2865 Massilien., 16 Septem- 
bris 1843, n.° 3376 Policastren., 4 Septembris 1875 ad III, candelae ex 
stearina pro usu sacro prohibentur. In expositione tamen solemni SSmi 
Sacramenti nec non et in Missis solemnioribus, praeter numerum prae- 
scriptum cereorum, aliae permultae frequenter adhibentur candelae ex 
stearina, quae quidem collocantur hine et hine a latere tabernaculi et 
Crucis, extra tamen ambitum altaris. Quum autem aliquibus in locis 
altarium structura, saepe saepius perantiqua, non sinat candelas collo- 
cari nisi intra ambitum ipsius altaris, et ex altera parte propter cerae 
penuriam sumptus faciend: nimii esse deberent. Quaeritur: An praeter 
cereos praescriptos, sive in Missa, sive in benedictionibus cum SSmo 
Sacramento, aliae candelae ex stearina intra ambitum altaris adhiberi 
possint? Et quatenus negative, an, attentis circumstantiis, praedicta con- 
suetudo tolerari possit ? 

VI. Iuxta Caeremoniale Episcoporum, lib. II], cap. XXV, n. 13, Epi- 
scopus legit ex libro Prophetiam sine candela accensa, qui modus loquendi 
significare videtur candelam in hoc officio non esse adhibendam. Quae- 
ritur: Utrum in casu nullo modo adhibenda sit candela, an adhiberi 
debeat candela extincta ? 

VII. Ex S. R. C. Decreto n.° 3792 Strigonien., 30 Augusti 1892 ad X. 
post distributionem Communionis extra Missam benedictio, sub formula 
Benedictio Dei, semper danda est (uno excepto casu, quando datur imme- 

diate ante vel post Missam Defunctorum). In Rituali autem Romano, 
tit. IV, cap. I], n. 11, dicitur quod Sacerdos, sumpto Sanctissimo San- 
guine, porrigit communicandis Eucharistiam et finita Communione non 
dat eis benedictionem, quia illam dabit in fine Missae. Quaeritur: Si 
certo constaret communicantes ante Missam usque ad eiusdem finem 
esse mansuros: an illa benedictio omitti possit vel debeat ? 

VIII. Ex Deereto S. R. C. n.° 1784 Fanen., 19 Iulii 1687, benedi- 
ctio cum SSmo Sacramento impertiri debet super altare in Ecclesia et 
non in ianua post Processionem. Attamen cum Decreto n.° 3225 Utinen., 
20 Augusti 1870, Sacra rituum Congregatio rescripsit, praefatam consue- 
tudinem (impertiendi benedictionem in ianua) esse tolerandam. Porro 
quamvis temporum et locorum circumstantiae de quibus in Decreto 
n.° 3225, adamussim non verificantur, tamen eadem consuetudo pluri- 
bus in locis et Parochiis viget, ea praesertim de causa, qua permulti 
Christifideles, etiam milites, SSmum Eucharistiae Sacramentum comi- 
tantes, Ecclesiam, peracta Processione, ingredi nequeunt propter angu- 
stiam ipsius Ecclesiae et sic discedunt, et benedictionem, nisi in ianua 
ipsis impertiatur, non reciperent. Quaeritur: An in casu consuetudo 
retineri possit ? 

Et Sacra eadem Congregatio, requisito Commissionis Liturgicae 
suffragio, omnibusque accurate discussis et perpensis, ita respondendum 
censuit : 

Ad I. Tolerari posse; sed, quoad manuum lotionem, tantum ad 
Lavabo. 

Ad Il. Prouti exponitur, negative et ad mentem. Mens est: con- 
suetudinem de qua in casu continuari posse, non tamen in Presbyterio 
et in Ecclesia, sed in sacristia vel alibi; et postquam Neo-Sacerdos 
deposuerit sacra paramenta. 

Ad III. Standum Rubricis, Decretis et praxi universali. 

Ad IV. Ad Ordinarium. 

Ad V. Negative ad utrumque et standum Decretis, praesertim recen- 
tioribus ad rem datis, uti in uno Natcheten., 16 Maii 1902, et in altero 
Plurimum Dioecesium, 14 Decembris 1904. 

Ad VI. Candelam seu Palmatoriam nullo modo esse adhibendam. 

Ad VII. Negative. 

Ad VIII. Attentis expositis, consuetudinem servari posse. 

Atque ita rescripsit, die 30 Tulii 1910. 


Fr. S. Carp. Praefectus. 


L. S. 


Petrus La Fontaine, Episc. Charystien., Secretariis. 

SACRA ROMANA ROTA 


I. 
CRACOVIEN. (Cracovia) 


NULLITATIS MATRIMONII - KRASINSKA-CHELKOWSKI. 


Pio PP. X feliciter regnante, Pontificatus Dominationis suae anno 
septimo, die 11 Iunii 1910, RR. PP. DD. Michaél Lega, Decanus Ponens, 
Gustavus Persiani et Guilelmus Sebastianelli, Auditores de Turno in causa 
Cracovien. - Nullitatis Matrimonii in gradu appellationis adversus sen- 
tentiam rotalem diei 21 Ianuarii 1910, appellante Defensore Vinculi ex 
officio, eodemque in causa disceptante ; appellatis autem Sophia Krasinska 
et Severino Chelkowski, repraesentatis per procuratorem Nazarenum Fer- 
rata, advocatum, sequentem tulerunt sententiam. 


Sententia ab H. S. Ordine prolata die 21 Ianuarii 1910 in causa 
nullitatis matrimonii initi Cracoviae a Sophia Crasinska et a Severino 
Chelkowski, appellationis instantia, impetitur, iure ipso cogente, a De- 
fensore Vinculi ex officio. Sententia enim rotalis edixit constare de nul- 
litate matrimonii et ita infirmavit sententiam appellatam Curiae Cracovien. 
die 4 Iunii 1909 quae de nullitate matrimonii non constare declaraverat. 

Controversum matrimonium celebratum fuit Cracoviae in Ecclesia 
PP. Carmelitarum, nuncupata a B. M. V. na Piasku, die 28 Ianuarii 1892, 
praesente R. D. Mikulski, parocho Ecclesiae Omn. Sanctorum, qui persua- 
sum habebat, se non esse parochum proprium nupturientium ratione 
neque domicilii neque quasi domicilii, nec delegatione legitima pollebat, 
sed ratus est nihilo secius, matrimonium validum esse, quia, uti ipse 
reposuit in suo interrogatorio « R. D. Servatoski a Roma (S. Sede) habuit 
« facultatem assistendi matrimoniis illoram, qui matrimonia inire non 
« poterant intra fines imperii russiaci: mortuo autem R. P. D. Servatoski 
« fuit apud me b. m. P. Stanislaus Zaleski S. J. ostenditque mihi docu- 
« menta typis mandata ut mihi persuaderet, me eiusmodi personarum 
« matrimoniis valide assistere posse. Dominus Chelkowski vero asseruit 
« suam sponsam esse inter numerum eiusmodi personarum ». Quare opi- 
natus est, sponsam immunem esse a lege Tridentina capitis Tametsi, 

ob incommoda graviora, quae experta esset in observanda forma Triden- 
tina coram parocho proprio, proindeque ubique contrahere posse valide. 

Sub anno 1908 de validitate huius matrimonii introducta est quae- 
stio, ad instantiam Sophiae, quae coniugalem vitam abruperat, sed de 
nullitate matrimonii non constare prouunciavit Curia Cracovien. duplici 
ex capite - primo quia dubium erat an tempore coniugii, Sophiae mater 
dereliquerit domicilium Cracoviae acquisitum, quippe quae propriam 
habuit domum omni supellectili instructam ad plateam Wolska n. 12, 
quamque habitare aliquando Sophiae parentes consueverant. - Secundo 
quia satis exploratum non erat, utrum obligatio servandae formae tri- 
dentinae cessaverit pro Sophia, propter graves difficultates eidem obstan- 
tes si matrimonium in Russia contraheret. - Quoad primum difficultatis 
caput, inter disputandum omne evanuit pondus, siquidem per incontro- 
versum documentum patuit, matrem sponsae animum habere non po- 
tuisse tempore initi coniugii, iterum redeundi suam domum Cracoviae 
possessam, quum in mandatis dederit suo procuratori Dio Francisco 
Slenk eamdem domum vendendi. - Remanet alia dubitandi ratio, quam 
tamen e medio abstulisse documenta dein exhibita censuerunt RR. PP. Do- 
mini in sententia rotali diei 21 Jan. 1910, pronunciantes constare de nul- 
litate matrimonii. - In hodierna actione quaestio agitatur sub hac rogandi 
formula. An sententia rotalis diet 21 Ian. 1910 sit confirmanda vel infir- 
manda in casu ? 

In solutionem dubii haec perpenderunt RR. PP. Domini in primis 
ad factum quod spectat. 1.° Plures attestationes confirmant assertionem 
Dominae Sophiae, se nempe Cracoviam contulisse, nuptias celebraturam, 
non ad effugienda pericula persecutionum sed ut suae devotioni satis- 
faceret erga Virginem Mariam sub titulo na Piasku. Eius soror Francisca 
Edwiges testatur: « Soror mea Cracoviam venit, die ante nuptias, et 
« divertit ad Hospitium “ Grand-Hotel ”, quia adhue virgo proposuerat, 
«nuptias in Ecclesia B. M. V. na Piasku celebrare » et alia soror, Eli- 
sabeth, fatetur: « quin imo votum emiserat nuptias celebrandi in Sacello 
« B. M. V.na Piasku ». Item testatur Sophiae vir, Chelkowski, excludens 
alia ex causa, Cracoviae matrimonium celebratum fuisse. 2.° Mater So- 
phiae in sua attestatione, non diffitetur, incommoda oriri potuisse ex 
matrimonio in Russiaco imperio celebrato, ait enim: « Recordor tamen 
« me semel adiisse Archiepiscopum (Varsavien.) Popiel et cum ipso de 
«hae re locutam fuisse, atque ipsum dixisse: suadeo vobis ut potius 
« Cracoviam proficiscamini; tune enim erat tempus aliquantulum  peri- 
« culosum » subdit vero eadem testis « modo recordor, quod non age- 
« batur de matrimonio Sophiae, sed filiae natu maioris ». - Eadem 

testis asseverat: « Filius meus Henricus matrimonium iniit Wilnae, neque 
« ulla passus est obstacula vel incommoda ». Eademque testatur: « Demum 
« postquam maritus meus civitatem austriacam obtinuit, liberos palam 
« baptizare fecimus intra fines imperii russiaci et filiam Hedvigem pri- 
« mam baptizavimus et matrici inscripsimus Varsaviae ». 3.° Constat ex 
eadem attestatione matris Sophiae, huius patrem eo consilio impetrasse 
civitatem austriacam « ut liberos suos contra persecutionem gubernii, et 
« poporum schismaticorum tueretur ». 4.° Hane conditionem autem igno- 
rabat Parochus Mikulski cum deliberavit matrimonio Sophiae assistere ; 
fatetur enim « de eorum civitate austriaca nihil scivi et persuasum mihi 
« erat, eos esse cives russiacos ». Postea vero subdit veluti in suam 
excusationem: « Etiam hodie puto, nupturientes, qui vel solam austria- 
«cam civitatem habent,sed bona possident intra fines imperii russiaci, 
« posse esse expositos persecutionibus, si nuptias celebrare vellent intra 
« fines imperii russiaci. Ad me veniebant uniti, nati in Galicia , cives 
« austriaci sed habitantes in imperio russiaco et dicebant, se ibi matri- 
« monium inire non posse ». Sed ipsum factum quod attinet, comparatio 
non habet fundamentum; hi enim uniti « (nempe uniti ecclesiae catho 
licae iidemque desertores Ecclesiae orthodoxae russiacae sed adhuc pro- 
fitentes ritum graecum) in odio sunt legibus russiacis quippe qui videntur 
viam nimis facilem complanare Fidei Catholicae, sub ritu quoque graeco, 
profitendae. Quare uniti confundendi non sunt cum aliis fidem catho- 
licam sub ritu latino profitentibus, etsi conversis e schismate orthodoxo. 

Hisce in facto animadversis, ad ius quod spectat haec considera- 
runt RR. Domini. Quia ius naturale praevalet positivo vel ecclesiastico, 
S. Officium in Instruct. diei 7 Iulii 1877, declaravit: « legem tridentinam, 
« quoad suum effectum suspensam manere etiam quoad illa loca in 
« quibus fuit publicata atque in observantia servata, quoties aut non 
« amplius observari potest aut non potest observari quin pericula et 
« obstacula insuperabilia aut operatu difficilia offendantur ». Ad consta- 
biliendum autem fundamentum huius declarationis, docet ipsa Jnstructio 
«in medium afferemus concordem theologorum canonistarumque opi- 
« nionem, multiplices S. C. Concilii resolutiones, recentem denique Pii 
«f. r. Papae VI decisionem in eius epistola in forma Brevis, Episcopo 
« Lucionensi in Gallia directa, die 28 Maii 1793, quae incipit: “ Perlectae 


« sunt etc.” ». 

Sacri Vinculi adsertor hance declarationem obiecit contendens, So- 
phiam a sua nativitate inscriptam fuisse in tabulis schismaticorum et 
tantummodo clam et secreto s. baptisma, ritu catholico, suscepisse; quo- 
circa coram parocho proprio in dioecesi Zhotopoliensi si contraxisset, 


| 
| 
| 
i 
| 
| 
a 
| 
‘ 
‘ 
i 


694 Acta Apostolicae Sedis. - Commentarium Officiale. 


servata Tridentina lege, severitatem russiacarum legum, uti in suam 
ecclesiam rebellis, in se concitasset. - Ex adverso animadverterunt RR. DD. 
Auditores, Sophiae patrem suam suorumque conversionem ad fidem 
catholicam nedum protexisse a legibus russiacis per adoptatum ritum 
catholicum latinum, sed maxime per susceptam austriacam civitatem. 
Sibi vero et suis efficaciter consuluisse, pro libertate catholicae confes- 
sionis, Sophiae patrem disertis verbis testatus est Consul Russiacus, ita: 
« Par conséquent une jeune fille dont le pére originairement sujet russe 
« aurait changé de nationalité dans les formes légales avec toute sa 
« postérité et baptisée a l’étranger dans la religion catholique romaine, 
« quoique d’aprés les lois russes sur les mariages mixtes, elle eit da 
« étre baptizée ortodoxe-grecque, désirant épouser un catholique ro- 
«main de nationalité allemande ou de toute autre nationalité, et se 
« trouvant étre au moment de son mariage catholique romaine et léga- 
« lement sujette étrangére , doit faire célébrer son mariage en Russie 
« dans une Eglise catholique romaine afin que le mariage soit reconnu 
« valide, d’aprés la loi russe en vigueur aussi en 1892 ». 

Haec quae a Consule relata sunt se referunt ad catholicos ritus 
latini seu romani; cum in catholicos ritus graeci seu Ruthenos unitos 
vigeat lex exceptionis, quam Pater Roth. S. I. in litteris datis ad S. Congr. 
Concilii, 24 Tunii 1909, ita enunciat: « Catholici ritus graeci (i. e. uniti 
Rutheni) quamvis essent cives austriaci in Russia degentes, fere ad nostra 
usque tempora a gubernio russiaco cogebantur schisma profiteri et sacra- 
menta in Ecclesiis schismaticis profiteri. Inde per documenta, quae exhi- 
bita sunt aliaque reperta in tabulario S. Congregationis negotiis extra- 
ordinariis ecclesiasticis praeposita patet S. Sedem provide succurrisse 
horum fidelium conditioni eosque fovisse omnimode, eosdemque securam 
tutelam pro sua fide protegenda expertos esse in professione ritus latini 
coniuncti cum civitate austriaca ». 

Re sane vera (animadverterunt RR. Domini) gratiosae concessiones 
factae a S. Sede et ad acta exhibitae relate ad impedimentum clande- 
stinitatis, omnes se referunt ad catholicos ritus graeci seu ad unitos Ru- 
thenos et dumtaxat sub anno 1896 impertitae sunt Episcopo Cracovien. 
speciales facultates, scilicet « benedicendi matrimonia fidelium russiaci 
« imperii subditorum, qui, gravibus de causis, coram parocho proprio 
« nuptias celebrare nequeunt » nullo facto discrimine inter catholicos 
latinos et unitos Ruthenos seu ritus graeci. - Unde fluet consequens, 
tempore initi matrimonii hodie controversi, Ordinarium Cracoviensem 
neque pro se neque pro suis parochis obtinuisse extraordinarias facul- 
tates quoad catholicos ritus latini, in imperio Russiaco degentes. Ad 

omnem vero diluendam dubietatem, perquisitum est tabularium praefatae 
S. Congregationis et exitus fuit ut modo posita consequentia plane con- 
firmaretur. 

Perpenderunt insuper RR. Patres praefatam concessionem factam 
a. 1896, hoc docere, ipsos catholicos ritus latini subditos imperii rus- 
siaci seu russiacos non in iis versari difficultatibus in susceptione sacra- 
mentorum et praecipue in celebratione matrimonii ut lex tridentina clan- 
destinitatis eos non urgeret. Saltem hoc valde dubium fuisse, dicendum 
est; in dubio autem, plane vigere pro catholicis ritus latini legem com- 
munem et non fieri locum exceptioni seu immunitati ab eadem lege, 
nemo est qui ambigere possit: D’Annibale, J, n. 184. 

Neque refert Sophiam in publicis tabulariis habitam fuisse non uti 
catholicam, sed veluti schismaticam; siquidem cum desierit esse civis 
russiaca, probatio ex praefatis tabulis vim habet usque dum legitimis 
documentis non probetur, eamdem alteri nationi adscriptam religionem 
catholicam profiteri. Unde Pater Roth S. I. in citatis litteris habet: 
« Dubitari nequit quin Sophia Krasinska, quippe quae tempore celebra- 
tionis erat civis austriaca atque insuper probare poterat, tum testi- 
monio sui baptismi tum alio testimonio exarato a Reverendo Mikulski 
se esse catholicam ritus latini, libere potuerit nuptias celebrare intra 
fines imperii russiaci et consequenter obnoxia erat servandae formae 
tridentinae ». 

Quod autem Sophia propter mutatam nationalitatem et per profes- 
sionem religionis catholicae nullum periculum pertimescere posset ex 
parte gubernii russiaci, si contraxisset servata forma Tridentina, dedu- 
citur ex facto; scilicet ab exemplis desumptis a personis ipsius familiae 
Krasinska. Constat enim Hedwigem, sororem Sophiae solemniter bapti- 
smum suscepisse Varsaviae, quin tamen cuiquam de familia aliquod 
damnum e civili auctoritate obvenerit. Pariter ab ipsa Sophiae matre 
accipimus, Henricum Sophiae fratrem matrimonium Vilnae contraxisse 
a. 1897, publicis bannis in parochia praemissis, quin unquam vel levis- 
simas poenas quilibet pertulerit. 

Cuius argumenti vim RR. Auditores censuerunt, non enervari per 
animadversionem Defensoris vinculi animadvertentis, legum russiacarum 
severitatem effecisse ut matrimonium a Sophia non potuerit perfici co- 
ram Parocho domicilii in dioecesi Zhotopoliensi, quamvis idem celebrari 
potuerit, absque ullo incommodo in una ex ecclesiis catholicis in imperio 
russiaco positis. Quod si veritati responderet, sequeretur absurdum, 
nempe ab ipsis severioribus legibus viam facilem aperiri fidelibus catho- 
licis pro suscipiendis sacramentis a sacerdotibus catholicis, qui non expe- 

rirentur severitatem legum dum opem et auxilium praeberent iisdem 
catholicis ad eludendas leges russiacas. 

Difficultatem potius aliquam facere visa est attestatio Sophiae matris, 
asserentis, se Archiepiscopum Varsaviensem adiisse, eumdem consultura 
- quia erat tempus aliquantulum periculosum -cuius aliqualis periculi 
existentiam asserit etiam Dr. Stephanus Slek. - Quae assertiones hoc 
probare videntur, et susceptam austriacam civitatem, et professionem ca- 
tholicae religionis sub ritu latino, saltem tune temporis, non satis pro- 
texisse eum qui bona possideret in imperio russiaco, ibique domicilium 
fovebat. - Nihilo secius Patres Domini censuerunt, non heic agi de illa 
difficultate seu de illo graviori incommodo eximente a lege clandestini- 
tatis. Nam mater ait, tempus fuisse aliquantulum periculosum, et Dr. Slek 
ait: « Opinor eam timere potuisse sed cum certitudine id asserere non pos- 
sum ». Unde agitur de non gravi eodemque dubio periculo quod non exi- 
mit a lege communi. Nam relata Instructio S. Officii exquirit pericula 
et obstacula insuperabilia aut operatu difficilia, et Pius VI in Epistola 
ad Episcopum Genevensem die 5 Oct. 1793, docet non obligare legem 
clandestinitatis, si ad parochum proprium recurri, nonnisi difficillime et 
periculosissime, possit. 

Sed alio ex capite DD. Auditores adverterunt, deduci posse usque 
ad evidentiam, in casu non habitam fuisse immunitatem a lege Triden- 
tina. Nam eiusmodi impossibilitas aut difficultas debet esse communis. 
Card. Gasparri De Matr. vol. IT, n. 1175 edit. tert.; Wernz, De Matr. 
n. 173. Ast pro civibus austriacis iisdemque catholicis certe nullum pe- 
riculum subest in susceptione sacramentorum intra fines imperii russiaci 
et dumtaxat propter politicas vicissitudines et nimium zelum alicuius 
Magistratus, aliquando aliquale periculum imminere potest iis qui tamen 
bona possident in ditione russiaca, ibique commorantur. Sed quantae 
iis civibus austriacis non suppetunt efficaciores rationes tum ad effu- 
giendum aut arcendum periculum tum ad alibi licite valide et commode 
sacramenta suscipienda? Ut unum recolamus facile effugium, quo sibi 
consulere poterat Sophia, advertendum est quod refert ipse Vinculi ad- 
sertor, nempe ab altera Sophiae sorore contractum fuisse matrimonium 
non coram parocho proprio in Russia nec ex huius delegatione, sed Cra- 
coviae vi delegationis parochi sui viri. Et iure merito, nam parochus 
proprius viri, fit et sponsae parochus proprius qui alterum delegare valet. 
Quare ergo et Sophia non servavit legem Tridentinam contrahens coram 
parocho proprio viri aut ex huius delegatione quod commode et absque 
ullo periculo perficere poterat? 

Cum vero agatur de interpretanda voluntate legis communis, quae 

non obligat ipsam communitatem cui eidem immineat, ex observantia, 
grave incommodum, versamur in odiosis et hinc non censetur subesse 
incommodum in communitatem pro aliquo particulari casu, si idem effugi 
valeat, aliqua non difficili ratione. Exinde loc. cit. docet Card. Gasparri: 
« At e contrario, stante communi impossibilitate, lex Tridentina obligat 
eum qui adhuc potest adire proprium sacerdotem vel delegatum aut 
saltem per litteras potest infra mensem obtinere a proprio sacerdote, id 
est a parocho, vel ab Ordinario vel ab ipso R. Pontifice delegationem 
alteri Sacerdoti qui matrimonio assistat ». 

Quamobrem quaecumque fuerit persuasio Sacerdotis Mikulski et 
etiam Dii Chelkowski qui videtur asseruisse suam sponsam esse inter 
numerum personarum a lege clandestinitatis exemptarum, tamen propter 
exposita nihili facienda esse visa est RR. Patribus, quia iuxta effatum: 
« nostra existimatio rerum veritatem non mutat». Notatum tamen volue- 
runt RR. PP. eumdem D. Mikulski in sua attestatione asseruisse: de 
eorum (nupturientium) civitate austriaca nihil scivi. 

Quibus omnibus consideratis et sedulo perpensis. 

Christi nomine invocato, Nos infrascripti Auditores pro Tribunali 
sedentes et solum Deum prae oculis habentes decernimus, pronunciamus 
et definitive sententiamus: sententiam rotalem esse confirmandam et ita 
ad propositum dubium affirmative respondemus. 

Praeterea mandamus ut expensas iudiciales Ditus Severinus Chel- 
kowski et Dita Sophia Krasinska, in aequali parte, sustineant et solvant. 

Ita pronunciamus, mandantes Ordinariis locorum et ministris Tri- 
bunalium ad quos pertinet ut hance nostram definitivam sententiam 
executioni mandent et adversus reluctantes procedant ad normam sacro- 
rum canonum, et praesertim cap. 3, Sess. XXV Conc. Trid. de Reform. 
iis adhibitis exsecutivis et coercitivis remediis, quae magis efficacia et 
opportuna pro rerum adiunctis exstitura sint. 

Romae, in Sede Tribunalis, die 11 Iunii 1910. 


Michael Lega, Decanus, Ponens. 
L. + S. Gustavus Persiani. 
Guilelmus Sebastianelli. 


Sac. Tancredes Tani, Notarius. 

Il. 
Citatio Edictalis 
SANCTI CHRISTOPHORI DE HABANA. 


NULLITATIS MATRIMONII. 


Cum ignoretur domicilium et locus actualis commorationis Dfiae 
Catharinae Laza, eamdem per praesens edictum citamus ad comparen- 
dum, sive per se sive per procuratorem legitime constitutum, in sede 
Tribunalis S. R. Rotae, die 8 Novembris an. 1910, hora undecima, ad 
videndum subscribi infrascriptum dubium, necnon destinari diem, in qua 
habebitur Turnus Rotalis pro tractatione causae: « An sententia Rota- 
lis sit confirmanda vel infirmanda in casu ». 

Ordinarii locorum et fideles quicuinque notitiam habentes de domi- 
cilio aut commorationis loco Dominae conventae, curare debent, si et 
quatenus fieri posset, ut de hac edictali citatione moneatur. 

Romae, die 24 Augusti 1910. 


Guilelmus Sebastianelli, Ponens. 


Ioannes Ladelci, 
Notarius S. R. Rotae. 


(Traduction). 


TRIBUNAL DE LA SACREE ROTE ROMAINE. 


Citation par Edit. 
DE ST. CHRISTOPHE DE ABANA - NULLITE DE MARIAGE. 


Etant inconnu le domicile et le lieu de la demeure actuelle de Madame 
Catherine Laza, par le présent édit Nous citons la méme Dame Catherine Laza 
a comparaitre par propre personne ou par un procureur légitimement consti- 
tué au siége du Tribunal de la S. Rote Romaine, le 8 Novembre 1910, 4 11 heures 
du matin, pour voir souscrire le doute ci-dessous rapporté, et fixer le jour de 
la cause devant la Rote. - Doute: « La sentence Rotale doit-elle étre confirmée 
ou infirmée? » 

Les Ordinaires des lieux et les fidéles ayant connaissance du domicile 
ou du lieu de la demeure actuelle de la dite défenderesse, doivent, dans la 
mesure du possible, l’avertir de la présente citation. 

Rome, le 24 Adut 1910. 


Guillaume Sebastianelli, Ponent. 
Jean Ladelci, 


Notaire de la S. R. Rote. 

SIGNATURA APOSTOLICA 


PLATIEN. (Piazza Armerina). 


REDDITIONIS RATIONUM. 


Inter Administratores Ecclesiae Matricis oppidi Castri Ioannis acto- 
res, repraesentatos per legitimum Procuratorem Adv. Christophorum Astorri; 
atque Illmum et Revmum Episcopum Platien. conventum, repraesentatum 
per legitimum Procuratorem Adv. Aloisium Lavitrano. 


Administratores Ecclesiae Matricis et Collegialis in oppido Castri 
Ioannis, dioecesis Platien., quorum quatuor sunt Dignitates Capituli et 
duo Procuratores laici - (ex bulla fundationis Capituli an. 1708, ad Ca- 
pitulum qua tale nullimode pertinet administratio eiusdem Ecclesiae) - 
asserunt se gaudere privilegio, quod plusquam centenaria consuetudo 
confirmaverit, exhibendi Ordinario suo tantum redditionem rationum 
expensarum, quae iam factae essent, (vulgo bilancio consuntivo), et 
quidem singulis trienniis atque in cursu S. Visitationis. Nihilominus 
hodiernus Antistes Platien. anno 1905 extra S. Visitationis tempus repe- 
tiit provisionem accepti et expensi atque redditionem rationum expen- 
sarum universim (bilancio preventivo e consuntivo) contra praesumptam 
inveteratam consuetudinem. Tum Administratores obtemperare Episcopo 
iubenti renuerunt, allegantes privilegiatam suam conditionem, quae a 
reddendis expensarum rationibus extra S. Visitationis tempus eos exi- 
meret. 

Ordinarius autem poposcit ab uno ex Procuratoribus atque obti- 
nuit nonnulla saltem ex documentis, quae praesumptum privilegium 
adstruere dicebantur. Haec quidem documenta ipse Ordinarius Romam 
misit ad S. C. Concilii implorans, ista super controversia, Supremi Con- 


sessus decisionem. 

S. C. Concilii rem per Summaria precum pertractans, sub die 18 
Novembris 1905 respondit: Servetur ius commune. Qua quidem decisione 
fultus Ordinarius, die 22 Iunii 1908 decretum protulit, quo singulis Ad- 
ministratoribus rerum ecclesiasticarum praecipiebatur, ut quolibet anno 
provisionem accepti et expensi (conlo preventivo) item et rationum expen- 
sarum redditionem (conto consuntivo) sibi exhiberent, nulla facta men- 

tione praesumpti privilegii Ecclesiae Matricis. Administratores eiusdem 
Ecclesiae contra hoe decretum ad S. C. Concilii recursum fecerunt. 

Quae tamen, recursum ad Emorum Patrum examen non admisit, 
responditque: In decisis. Quum autem alia plurima documenta, quibus 
praesumptum privilegium Ecclesiae Matricis demonstrari asserebatur, in 
medium afferrentur, et ad S. C. Concilii transmissa fuissent, haec deli- 
beravit propositain quaestionem denuo examinandam suscipere. Interim 
post editam Pontificiam Constitutionem « Sapienti Consilio » de Roma- 
nae Curiae reformatione, haec Causa penes S. C. Concilii ad exitum 
perduci non potuit. Proinde Administratores Ecclesiae Matricis petie- 
runt, ut Causa remitteretur ad Supremum hoe Apostolicae Signaturae 
Tribunal. Igitur humillimae preces SS. D. N. Pio Papae X porrectae 
fuere, ut Commissionem Pontificiam indulgere dignaretur, cuius vi Causa 
Platien. rationum redditionis ad Supremum hoc Tribunal definienda tra- 
deretur tum circa restitutionem in integrum, tum circa praesumpti pri- 
vilegii valorem de reddendis ab Administratoribus Ecclesiae Matricis in 
oppido Castri Ioannis tantum rationibus expensarum, quae iam factae 
fuerint (bilancio consuntivo) Ordinario Platien., singulis trienniis et in 
cursu S. Visitationis. Sanctissimus Commissione Pontificia benigne indulta, 
iussit Auctoritate Sua Causam hance proponi apud Supremum Signaturae 
Apostolicae Tribunal, ut Emi Iudices eam de novo cognoscerent atque 
dirimerent. 

Causa igitur funditus pertractata est in Ordinaria Supremi Tribu- 
nalis Sessione habita in aedibus Vaticanis die 18* mensis Junii curren- 
tis an. 1910, relatore Rmo et Emo P. D. Sebastiano Card. Martinelli, 
propositis, antea inter partes concordatis dubiis, scilicet: 


1.° An restitutio in integrum concedenda sit in casu? Et quatenus 
affirmative ; 


2°. An privilegium quod sibi vindicant, quoad rationum redditiones, 
Administratores sustineatur in casu; ita ut eximantur a quavis redditione 
rationum, praeter rationes expensarum (vulgo conto consuntivo) exhiben- 
das Ordinario singulis trienniis et in cursu S. Visitationis ? 
Eminentissimi Iudices responderunt : 


Ad 1.°" Non esse locum restitutioni in integrum. 


Ad 2." Negative. 


In excpensis autem iudicialibus Supremum idem Tribunal condemna- 
vit Administratores Ecclesiae Matricis oppidi Castri Ioannis, dempto tamen 
honorario advocati Illini ac Revmi Episcopi Platien. 


¥ 
j 


Secretaria Status. 701 


Atque ita editum est, pronunciatum, decretum, declaratum, iudi- 


catum; mandatumque ut haec definitiva sententia publici iuris fieret, 
atque ab omnibus ad duos spectet executioni mandaretur, non solum ete. 


sed et omni ete. 
Datum Romae ex aedibus Supremi Tribunalis die 26" mensis lu- 
nii 1910. 


L. + S. Nicolaus Marini, a Secretis. 


Ita est. 
Iosephus Adv. Fornari, S. T. A. 


SECRETARIA STATUS 


EPISTOLA 


AD BARONEM DE MONTENACH, PRAESIDIS VICES GERENTEM SOCIETATIS POPU- 
LARIS CATHOLICAE HELVETIAE, OCCASIONE PRIMAE “ HEBDOMADAE SOCIA- 
LIS ” CATHOLICORUM HELVETICORUM. 


J’ai recu la lettre par laquelle vous faites connaitre au Saint Siége 
le Programme de la premiére « Semaine Sociale » des Catholiques Suisses, 
ainsi que les principes directeurs que ses promoteurs donnent 4 ce 
mouvement d’action sociale, organisé sous les auspices de I’Association 
Populaire catholique Suisse, approuvé et béni par vos Evéques trés 
vénérés, 

C’est avec une vive satisfaction que le Saint-Pére recoit de vous 
lassurance que les organisateurs de votre « Semaine Sociale » sont pro- 
fondément attachés aux directions du Saint Siége, et fermement réso- 
lus a4 les suivre dans la pratique, en plagant leurs ceuvres sur les plus 
solides fondements religieux, et en leur donnant un lien d’ union 
dans la vaste fédération de vos ceuvres catholiques. Vous les pré- 
serverez ainsi des divisions stérilisantes et des infiltrations dange- 


reuses. 

Les orateurs et les conférenciers de vos cours devant s’inspirer 
des mémes principes, nul doute, que votre « Semaine Sociale » ne soit bien 
profitable au développement de vos institutions catholiques. 

Le Saint-Pére me donne l’'agréable mandat d’envoyer, avec Ses 
paternels encouragements, la bénédiction apostolique aux organisateurs 
de la premiére « Semaine Sociale » Suisse. 

Veuillez agréer, Monsieur, l’assurance de mes sentiments trés dis- 
tingués. 


Le 4 Juillet 1910. 
R. Carp. Merry pe. VAL, 


L. & S. a Secretis Status. 


DIARIUM ROMANAE CURIAE 


S. CONGREGAZIONE CONCISTORIALE 


AVVISO DI CONCORSO. 


Nella sacra Congregazione Concistoriale, il giorno 15 del prossimo mese 
di Ottobre, avra luogo il concorso ad un posto di Officiale. 

Coloro, che desiderassero di prendervi parte, dovranno, entro un mese 
dalla data del presente, esibire nella Segreteria di detta sacra Congregazione 
la domanda corredata dei titoli necessari per l'ammissione. 

Roma, 7 Settembre 1910. 

Scipione Tecchi, Assessore. 


S. CONGREGAZIONE DEI RELIGIOSI 


AVVISO DI CONCORSO. 


Nella Sacra Congregazione dei Religiosi, il giorno 15 del prossimo mese 
di Ottobre, avra luogo il concorso a un posto di Ufficiale minore. 

Coloro, che desiderasserv di prendervi parte, dovranno, entro un mese 
dalla data del presente, esibire nella Segreteria di detta Sacra Congregazione 
la domanda corredata dei titoli necessari per |’ ammissione. 

Roma, 9 Settembre 1910. 


Francesco Cherubini, Sotto-Segretario, 

SECRETARIA STATUS. 
EPISTOLA. 


Ad Baronem de Montenach, Praesidis vices gerentem Societatis popularis 
catholicae Helvetiae, occasione primae « hebdomadae socialis » 
catholicorum Helveticorum. - 4 iulii 1910 


DIARIUM ROMANAE CURIAE 


I. SS. Congregazione Concistoriale. Avviso di Concorso . 
II. SS. Congregazione dei Religiosi. Avviso di Concorso . 

